Da li je Bosna krenula na put bez povratka — zbog NATO-a - 18.01.2019, Sputnik Srbija\nOdbijanje Željka Komšića i Šefika Džaferovića da pristanu na formiranje novog Saveta ministara BiH, u skladu sa izbornom voljom građana, ugrožava demokratski... 18.01.2019, Sputnik Srbija\nanalize i mišljenja, komentari i analitika, bosna i hercegovina, republika srpska (rs), milorad dodik, dragan mektić, bakir izetbegović, željka cvijanović, dragan čović, anđelko kozomara, mirko šarović, željko komšić, igor crnadak, šefik džaferović, milan sitarski, zoran tegeltija, nato, savet ministara bih, predsedništvo bih, imenovanje predsedavajućeg saveta ministara bih, usvajanje nacionalnog godišnjeg programa za nato, map, predstavnički dom, sda, snsd, szp\n18:47 18.01.2019 (Osveženo: 18:49 18.01.2019)\n© Flickr / MarijananaIlustracija - zastava Bosne\nRok za imenovanje predsedavajućeg Saveta ministara BiH istekao je još 21. decembra prošle godine, a novi predsedavajući još nije preuzeo dužnost.\nZasad se zna da novi predsedavajući treba da dođe iz redova političkih predstavnika srpskog naroda i da je kandidat za to mesto Zoran Tegeltija, nekadašnji ministar finansija Republike Srpske.\nNovi predsedavajući Saveta ministara ne može da bude imenovan zato što predstavnici hrvatskog i bošnjačkog naroda u Predsedništvu BiH, Željko Komšić i Šefik Džaferović, Tegeltijin izbor uslovljavaju usvajanjem Nacionalnog godišnjeg programa za NATO, poznatog po skraćenici MAP, čemu se, u skladu sa Rezolucijom o vojnoj neutralnosti, protive politički predstavnici Republike Srpske.\nPredstavnik hrvatskog naroda u Predsedništvu Željko Komšić eksplicitno je istakao da je uslov za imenovanje novog predsedavajućeg Saveta ministara usvajanje MAP. On je takođe izrazio želju da sadašnji Savet ministara ostane na dužnosti u tehničkom mandatu i u naredne četiri godine ukoliko do toga ne dođe. To je sasvim moguće, jer Ustav BiH ne poznaje instituciju prevremenih izbora.\nKoliko dugo može da traje agonija oko formiranja Saveta ministara? Hoće li sadašnji saziv ovog tela ostati u tehničkom mandatu do 2022, kada će biti održani sledeći izbori u BiH, ili će politički prvaci triju konstitutivnih naroda naći kompromisno rešenje?\n14 Januar 2019, 17:26\nPolitički analitičar iz Banjaluke Anđelko Kozomara uveren je da sadašnji saziv Saveta ministara neće trajati četiri godine u tehničkom mandatu, jer će srpski ministri iz Saveza za promene, kako kaže, odustati od igre koju igraju bošnjački i hrvatski članovi Predsedništva, po nalogu Bakira Izetbegovića.\n„Njegov cilj bio je da samo kopredsedavajući Predstavničkog doma bude iz SDA, da ne bi bio iz neke druge stranke“, napominje Kozomara. „Kada je to ostvario, dobio je i predsedavajućeg Saveta ministara u tehničkom mandatu, koji je istovremeno i poslanik u Predstavničkom domu. Dakle, jedna neverovatna kombinacija koja je rezultat izigranog dogovora pobedničkih stranaka u BiH.“\nKozomara, kako kaže, ne veruje da će tri srpska ministra u sadašnjem Savetu ministara, Mirko Šarović, Igor Crnadak i Dragan Mektić, koji pripadaju opozicionom SZP, imati hrabrosti da ostanu ministri u tehničkom mandatu naredne četiri godine.\n„Njihovo napuštanje Saveta ministara, sa onim što Dodik neskriveno priprema — da svi Srbi napuste zajedničke organe ako to bude potrajalo — značilo bi i početak definitivnog kraja Bosne i Hercegovine“, tvrdi Kozomara.\nOn, kako kaže, pretpostavlja da će se u igru oko formiranja Saveta ministara uključiti i Kancelarija visokog predstavnika i američka ambasada, svesni sulude igre Bakira Izetbegovića i onih koji se zaklinju u BiH, a u stvari rade na njenom razbijanju.\n8 Januar 2019, 20:14\n„Dva su scenarija moguća“, predviđa Kozomara. „Ili da se u narednih mesec-dva formira Savet ministara, onako kako je zakon predvideo, ili da BiH krene na put sa koga više nema povratka. Sve što se danas govori u Sarajevu neodoljivo podseća na devedesete godine, kada je Alija Izetbegović uveo BiH u krvavi rat iz kog ni do danas nismo definitivno izašli.“\nVeoma je zanimljivo da upravo iz stranaka koje su verbalno najprivrženije državnom nivou vlasti u BiH i koje su najgromoglasnije pozdravile rezultate izbora, opstruiraju izbor novog Saveta ministara, obesmišljavajući demokratiju u BiH, komentariše Milan Sitarski iz mostarskog Instituta za društveno-politička istraživanja.\n„I to čine forsiranjem jednog problema koji uopšte ne mora da bude akutan. Već je (američki) državni sekretar Pompeo u svom pismu Predsedništvu naglasio da se usvajanjem tog dokumenta (MAP) uopšte ne prejudicira članstvo u NATO“, naglašava Sitarski. „Ali gospoda Komšić i Džaferović u svom obraćanju trećem članu Predsedništva Miloradu Dodiku odbijaju da sami podvuku te činjenice, nego baš insistiraju na toj ideološkoj komponenti formalnog stupanja u NATO, iako znaju da za to nema nikakve šanse.“\nTo, prema rečima Sitarskog, znači da Džaferović i Komšić samo pokušavaju da održe sadašnji Savet ministara, čime čine medveđu uslugu opoziciji u Republici Srpskoj.\n„Imam utisak da bi oni čak želeli da se što pre implementiraju izborni rezultati na državnom nivou i da onda izađu iz sastava Veća ministara, kako bi mogli da postanu opozicija na svim nivoima, jer ih je vrlo skupo koštalo to što su na entitetskom nivou bili opozicija, a na državnom vlast“, naglašava Sitarski.\nSitarski nije siguran da će kod Komšića i Džaferovića prevladati razum i patriotizam.\nOd tehničkog pitanja, koje, prema mišljenju Sitarskog, ne vodi nužno ka članstvu u NATO-u, dvojica članova Predsedništva prave vrhovno političko pitanje i to na način koji blokira formiranje vlasti.\n„Politički su motivi u pitanju, što je legitimno, ali je strašno što se time obesmišljava sama institucija izbora. Tako da oni koji su najviše upozoravali da će Dodik i Čović napraviti blokadu, prave blokadu“, zaključuje Sitarski.\nNa Komšićeve izjave reagovali su najviši zvaničnici RS. Zajednički imenitelj ovih reakcija je da se radi o izigravanju izborne volje građana. Podsećamo, dok u starom sazivu Saveta ministara mesta zauzimaju političari iz Saveza za promene, koji su bili pobednici pretprošlih izbora na nivou BiH, na prošlim izborima je mesto srpskog člana Predsedništva BiH, ali i većinu u bosanskohercegovačkom parlamentu, osvojila koalicija okupljena oko Milorada Dodika i njegovog Saveza nezavisnih socijaldemokrata.\nimenovanje predsedavajućeg Saveta ministara BiH\nusvajanje Nacionalnog godišnjeg programa za NATO


Nova tehnologija omogućava da projektujete i odštampate svoj dom na Marsu za samo 24 sata - Gradjevinarstvo.rs\nNova tehnologija omogućava da projektujete i odštampate svoj dom na Marsu za samo 24 sata\n18.09.2014. | BBC\nIdeja života na Marsu više nije samo stvar naučne fantastike. Zapravo, na jedan ili drugi način, ljudi će verovatno biti na crvenoj planeti u narednih nekoliko decenija. Ali odlazak tamo i život tamo su dve različite stvari jer, po tekućim cenama, dostavljanje jednog bednog kilograma građevinskog materijala na Mars košta od 100.000 do 200.000 dolara.\nDobro je da milijarder Elon Mask planira izgradnju grada tamo, jer niko drugi to ne bi mogao da sebi priušti. Osim, naravno, ukoliko ne uradite ono što NASA planira da radi i preuzmete, odštampate i izgradite sopstveni dom na Marsu za samo 24 časova!\nDoktor Behrok Košnevis (Behrokh Khoshnevis) sa Univerziteta Južne Kalifornije sarađuje sa NASA u stvaranju nove tehnologije nazvane „Contour Crafting“ (izrada kontura; prim. prev.). Ta tehnologija vam omogućava da 3D odštampate betonsku zgradu sloj po sloj u bilo kom željenom obliku, po pristupačnoj ceni, brzo i lako. Samo projektujte vašu kuću snova - možete čak i koristiti zakrivljene zidove koji mogu biti šuplji ili puni - odštampajte je u betonu i gotovo.\nNaravno, s obzirom da nećemo živeti na Marsu u skorije vreme, tehnologija može da se koristi i malo bliže kući u međuvremenu. U područjima koje zahtevaju brzo, jeftino i sigurno stanovanje - kao područja pogođena nepogodama ili tržišta u razvoju - tehnologija može da se koristi za izgradnju stanova.\nI dok se sa ovom tehnologijom ne može štampati čelik ili staklo, ona ipak stvara efikasnu i ekonomičnu alternativu za stanovanje, bez obzira da li je na Marsu ili kod kuće.


Demonstranti u sukobu sa policijom ispred Bakingemske palate : Nadlanu.com\nDemonstranti u sukobu sa policijom ispred Bakingemske palate\nObjavljeno 6. nov 2013. / 09:24:06\nDemonstranti su sinoć u jednom trenutku počeli da gađaju policajce praznim flašama, a ispred palate je zapaljena vatra, prenela je agencija AFP. Jedna demonstratkinja, Džejlan Hasan, izjavila je:\n"Počeli su da viču da se povučemo, ali mi nismo imali gde. Policija je zatim počela da nas gura, vičući: Odstupite, odstupite! Desno od spomenika kraljici Viktoriji je zapaljena vatra, a ljudi su počeli da bacaju stvari", navela je.\nSinoćnje demonstracije u Londonu su održane u sklopu planiranog "protesta milion maski", u organizaciji grupe "Anonimus", pri čemu su se slični događaji održali i u Japanu, Australiji i Novom Zelandu.\n"Protest milion maski" održava se 5. novembra, na dan kad je Gaj Foks 1605. pokušao da digne u vazduh britanski parlament u pokušaju uspostavljanja katoličke monarhije. Maske sa njegovim likom su postale simbol međunarodnog protesta protiv mera štednje i kapitalističkog rasipništva.


PKS dobila ovlašćenje za izdavanje detašmana za rad u Nemačkoj - Studio B\nPKS dobila ovlašćenje za izdavanje detašmana za rad u Nemačkoj\nEkonomijaEkonomija Pocetna 06. 06. 2016. 12:58:01\nPrivredna komora Srbije će od 1. oktobra početi da izdaje detašmane za rad u Nemačkoj domaćim kompanijama koje imaju potpisane ugovore sa parnerima u toj zemlji.\nDetašmane je do sada izdavalo Ministarstvo za rad, zapošljavanje, boračka i socijalna pitanja, a praktično danas je to javno ovlašćenje prenelo na PKS.\nNovu uslugu PKS po osnovu javnog ovlašćenja na konferenciji za novinare predstavili su ministar za rad, zapošljavanje, boračka i socijalna pitanja Aleksandar Vulin i predsednik PKS Marko Čadež.\nKako su rekli, kvota za ovu detašmansku godinu je predviđena za oko 2.770 naših radnika, a sada ih je u Nemačkoj agažovano oko 2.000.\nCilj je, kako su naveli da se dobiju i veće kvote i što veći broj radnika angažuje.\nVulin je rekao da ministarstvo prepoznaje PKS kao svog partnera budući da komora praktično, kako je naveo, okuplja sve poslovdavce u Srbiji.\n„Država i PKS imaju prostora za rad i saradnja je vrlo dobra“, rekao je Vulin.\nKako je naveo, Ministarstvo rada može da izda odgovarajuća potrebna dokumenta, ali ne može da pomogne da neko nađe posao, predstavi negde drugde ono što se proizvodi…\nVulin je dodao da PKS ipak u tome može da pomogne.\nOn je naveo da je u Nemačkoj najviše anagžovano naših radnika iz oblasti građevinske industrije, te da se nada da će se kvota za angažman radnika u narednom periodu povećati.\nVulin je podsetio da je donet Zakon o upućivanju radnika na privremeni rad u inostranstvo i da je prošle godine oko 1140 radnika otišlo na privremeni rad u inostranstvo.\nOve godine do kraja maja 160 poslodavaca prijavilo je više od 4.000 radnika da rade u inostranstvu.\n„To pokazuje da su poslodavci prepozonali da je zakon dobar, da pruža zaštitu i da treba da učestvuju u njegovoj realizaciji“, rekao je Vulin.\nČadež je rekao da je važno to što je Ministarstvo za rad odredilo PKS kao instituciju koja će od sledeće detašmanske godine izdavati rešenja kompanijama koje već imaju ugovorene poslove u Nemačkoj.\n„PKS nastoji da preduzećima pruži što bolji servis kako bi se što više ljudi uključilo u sprovođenje ovih akata i prenošenje organizacionih poslova i kako bi rasteretili ministarstvo“, rekao je Čadež navodeći da PKS već nekoliko meseci pruža uslugu izdavanja detašmanskih viza za radnike.\nOn je naveo da je u PKS organizovala radnu grupu za preuzimanje ovog posla.\nČadež je podsetio da PKS nudi privredi paket usluga koje se odnose na informisanje o svemu što je vezano za slanje radnika, praćenje promene propisa u Nemačkoj, zajedničkog nastupa naših kompanija u Nemačkoj, kako bi se kvote maksimalno iskoristile.\n„Pored građevinskih radika, želimo da povećamo i broj radnika koji se bave nekim drugim angažmanom, to nam je u interesu“, poručio je Čadež.\nOn je precizirao da se detašmani ne izdaju pojedinačno radnicima već kompanijama koje imaju ugovorene poslove sa drugim preduzećem iz Nemačke.\nNaše kompanije su veoma cenjene u Nemačkoj, rekao je Čadež i dodao da je cilj da se ispuni predviđena kvota, odobre još veće kvote i tako obezbedi još posla za građevinsku operativu.\nOvogodišnja kvota je 2.770 radnika i ona se definiše svake detašmanske godine, koja počinje od oktobra.\nSada je iskorišćeno 80 odsto te kvote i u Nemačkoj je angažovano naših 2.000 radnika.\nDirektor kompanije Enel elektro Enes Džanković, koja je dugogodišnji korisnik detašmana, rekao je da prenos ovlašćenja za njihovo izdavanje PKS pojednostavljuje procedure jer će na jednom mestu moći da se obave svi poslovi koji su se ranije obavljali na više mesta.\nTa kompanija zapošljava oko 300 radnika i ima dogovorene poslove u Nemačkoj.\nSa Nemačkom je još 1989. Jugoslavija potpisala Sporazum o upućivanju radnika zaposlenih u domaćim firmama na privremeni rad na osnovu ugovora o izvođenju radova, a taj ugovor koji omogućava da srpski poslodavci na pojednostavljeni način upućuju zaposlene u rad u Nemačku obnovljen je 2001.godine.\n2 Responses to “PKS dobila ovlašćenje za izdavanje detašmana za rad u Nemačkoj”\ndecembar 8, 2017 u 2:52 pm\nŽeleo bih raditi u NEMAČKOJ imam rodbinu tamo u gradu Bremen. Molim nadležne da pomognu sve što mogu… Radem građevinske poslove. Imam 24 godina i dvoje dece. Imam os školu i dve godine sred je… hvala vam unapred! !\njanuar 29, 2018 u 6:35 pm\nisao bih da radim u inostranstvu po mogucnosti nemacka jer sam vec cetiri godine radio tamo a i brat mi je isto u nemackoj pa bi mi znacilo zbog stanovanja imam petnaest godina staza u elektro struci samostalni sam monter jezik nemacki znam toliko da mogu samostalno da obavljam posao na bausteli ako ima neka nasa firma koja radi posteno ja sam zainteresovan i spreman za rad i saradnju iskustva imam i u srbiji a i cetiri godine u nemackoj tako da sam dovoljno upoznat sa principom rada u nemackoj sto je jako bitno ko je bio razume o cemu govorim jer se drugacije radi pravila su mnogo drugacija eto ja malo oduzio ali ako ima neka ozbiljna firma ja trazim bas takvu koja ce biti sigurna da ce posao biti uradjen kako treba to je moja garancija firmi samo da se nadje jos ta firma kojoj su potrebi iskusni ljudi sposobni za samostalan a i za grupni rad kao vodeci ili kao majstor sve jedno sve mi je poznato hvala unapred


Kakvi su, zapravo, odnosi Srbije i Vatikana - BBC News na srpskom\nImage copyright ANDREAS SOLARO\nNatpis na slici Patrijarh Irinej kaže da za posetu pape Franje "nije vreme"\nDok mediji pišu o suprotstavljenim stavovima crkve i Ministartsva spoljnih poslova, nakon posete državnog sekretara Vatikana Srbiji, stručnjaci objašnjavaju da je u pitanju još jedan „politički balon".\nDržavni sektretar Vatikana Pjetro Parolin razgovarao je prošle nedelje u Beogradu sa patrijarhom Irinejom i vrhom države nakon čega je patrijarh izjavio da „nije vreme" za papinu posetu.\n„Nesretne, jadne geopolitičke igre"\nImage copyright Alexander Shcherbak\nNatpis na slici Bivši predsednik Srbije Tomislav Nikolić pitanje papinog dolaska ostavio je budućim generacijama\n„Pravo pitanje je da li papa ima nameru da dođe. U srpskoj javnosti se to predstavlja kao da je papa toliko gorljivo zainteresovan da dođe u Srbiju, a mi mu ne damo", kaže.\n„Imali smo slične priče i 2015. godine, kada se tadašnji predsednik Nikolić uključio u priču i pokušao da dobije političke poene. Poseta pape je daleko, ništa se tu ne dešava".\n„Papa se time u suštini ne meša, niti je to njegov posao. To su nesretne, jadne geopolitičke priče u kojima se naši političari uopšte ne snalaze, gde se hvataju kao davljenik za slamku i puštaju svoje probne balone", smatra Sadžakov.\n„SPC se nametnula kao neko od koga poseta zavisi, a pozadina toga su nedefinisini kriterijumi sekularizacije u Srbiji. Jedna crkva ne može, striktno gledano, zabranjivati dolazak bilo kog zvaničnika", kaže Sadžakov.\nImage copyright Stanislav Krasilnikov\nNatpis na slici Odnos snaga SPC i Vatikana se ne može porediti, smatra Sadžakov\n„Vatikan je centar jedne velike verske koncesije i veliki izvor moći, a SPC je izvor moći na jako manjem području, samo je jedna od pravoslavnih crkava", kaže.\n„Već dve godine imamo neku vrstu saradnje i jedan od rezultata, bez obzira na ishod, može da bude nova tenzija i nove razmirice, kao i lov u mutnom političara".


Sem Grot - Blic Sport\nSTRAST JE NESTALA Povlači se teniser koji ima više pobeda nad Srbima nego oni nad njim\nKada povrede uzmu danak, onda sportistima takmičarski nastupi često prestanu da budu uživanje. Upravo je to slučaj sa 30-godišnjim Semom Grotom, koji je rešio da karijeru okonča na predstojećem Australijan openu.\nPRETNJE SMRĆU Teniser izgubio meč, sad mu traže da plati glavom!?\nŠTA SE DESILO Troicki za 70 minuta eliminisan od tri puta gore rangiranog tenisera\nViktor Troicki bio je slobodan u prvom kolu turnira u Vašingtonu, ali je odmah u narednoj rundi takmičenja eliminisan od 62. igrača sveta Sema Grota sa 6:4, 6:4.\nViktor Troicki plasirao se u polufinale turnira u Štutgarta pošto je za sat i 11 minuta eliminisao nemačkog tenisera Sema Grota sa 7:6(3), 6:1.\nKrajinović završio takmičenje u prvom kolu, domaća publika nosila Grota\nFilip Krajinović nije uspeo da se plasira u drugo kolu Australijan open pošto je na startu takmičenja poražen od domaćeg tenisera Sema Grota sa 6:3, 7:6(4), 6:4.


Radovi na sanaciji mokrih čvorova u OŠ „Mirko Jovanović“ – Veliki Park\nRadovi na sanaciji mokrih čvorova u OŠ „Mirko Jovanović“\nU OŠ „Mirko Jovanović“, jednoj od najvećih škola u Kragujevcu, u toku su radovi na sanaciji mokrih čvorova, koje je danas obišao Dušan Aleksić, član Gradskog veća za obrazovanje i tom prilikom razgovarao s direktorom škole Nenadom Milovanovićem. Kako bi se u potpunosti održao kontinuitet nastave, koju pohađa oko 1200 đaka, radovi se odvijaju u dve faze.\nIz gradskog budžeta je za potrebe sanacije mokrih čvorova u OŠ „Mirko Jovanović“ izdvojeno 13,5 miliona dinara, rekao je Dušan Aleksić, član Gradskog veća za obrazovanje. U toku je izvođenje prve faze radova kako bi đaci mogli da koriste toalete u drugoj vertikali, pa se onda prelazi na sledeću. Završetak radova predviđen je tokom januara 2022. godine.\nSledeće godine, u ovoj školi, koja je počela s radom pre skoro četiri decenije, moramo da radimo na energetskoj efikasnosti. Za kompletnu energetsku sanaciju iz republičkog budžeta predviđeno je 20 miliona dinara, a iz gradskog 55 miliona dinara. Radiće se stolarija, fasada, zamena sijalica LED rasvetom, a posle ovih radova, škola će dobiti potpuno nov izgled i funkcionalnost, čime će postati jedna od najlepših u gradu, kazao je Aleksić.\nOn je podsetio da je radove na modernizaciji grejanja grad Kragujevac postavio kao prioritet. U toku su radovi u školama u Grošnici i u Malim Pčelicama, gde se sa bubnjara prelazi na gas.\nU seoskim sredinama, Direkcija za urbanizam i Uprava za razvoj pripremaju projekat i izvođenje radova koji su planirani za sledeću godinu. Nadamo se da ćemo obezbediti sredstva, kako bismo i u seoskim sredinama rešili problem grejanja i sa bubnjara prešli na kotlove na čvrsto gorivo.\nŠto se radova na sanaciji mokrih čvorova tiče, u toku su radovi i u OŠ „Stanislav Sremčević“. Stolariju smo zamenili u mnogim školama, među kojima su OŠ „Svetozar Marković“ i OŠ „Jovan Popović“ sa njihovim izdvojenim odeljenjima, podsetio je Aleksić.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 25 октобра, 2021


Policajci u ponedeljak sa Cvetkovićem | Mondo Portal\nPolicajci u ponedeljak sa Cvetkovicem\nPolicajci u ponedeljak sa Cvetkovićem 0 Podeli Podeli na facebook Podeli na twitter Podeli na viber Pošalji na mail\n04.02.2011. / 09:06 21:59\nPolicajci u ponedeljak sa Cvetkovićem\nNezavisni sindikat policije će nastaviti štrajk u ponedeljak, kada će se sastati i sa premijerom Srbije Mirkom Cvetkovićem.\nNezavisni sindikat policije saopštio je večeras da će u ponedeljak održati sastanak sa premijerom Mirkom Cvetković sa kojim će razgovarati o povećanju plata u policiji i poboljšanju uslova rada.\n"Nezavisni sindikat policije je posle večerašnjeg razgovora sa direktorom policije Miloradom Veljovićem i državnim sekretarom Draganom Markovićem postigao dogovor da se ponedeljak održi sastanak sa premijerom", navodi se u saopštenju i dodaje da će štrajk u međuvremenu biti nastavljen.\nNezavisni sindikat policije štrajkuje tražeći povećanje plata za zaposlene u MUP-u od 40 odsto i bolje uslove rada. Drugi sindikat, Policijski sindikat Srbije, nije se priključio štrajku.\nČlanovi Nezavisnog sindikata policije će u subotu u podne obezbeđivati miting Srpske napredne stranke.\n"Pregovori sa nadležnima u MUP-u nisu urodili plodom, a sastanak sa premijerom, koji je bio najavljen za danas nije zakazan", rekao je Tanjugu predstavnik Nezavisnog sindikata policije Velimir Barbulov.\nOn je naveo da se štrajk nastavlja, ali i kontakti s nadležnima u MUP-u koji su na današnjem sastanku odbacili sindikalne zahteve, tražeći prvo prekid ili "zamrzavanje štrajka", kako bi ugovorili sastanak sa premijerom.\nBarbulov je naveo da će i u subotu članovi Nezavisnog sindikata policije nastaviti sa zakonskom obustavom rada, ali i da će policajci članovi tog sindikata obezbeđivati miting Srpske napredne stranke.\nZamenik premijera i ministar unutrašnjih poslova Srbije Ivica Dačić izjavio je danas da ne očekuje da će štrajk policije uticati na bezbednost u vreme mitinga Srpske napredne stranke, zakazanog za subotu.\n"Tu nema bezbednosnih rizika. Razgovarao sam sa organizatorima skupa o tome da se izbegnu incidenti", rekao je Dačić i dodao da štrajk Nezavisnog sindikata policije, koji se odvija mirno, ne treba da utiče na miting SNS.\nU izjavi srpskim novinarima u Vašingtonu, Dačić je istakao da u Srbiji nije narušen red i mir, kao i da policija obavlja svoje poslove u skladu sa zakonom, kako je to određeno kada je neophodno obezbediti minimum rada.\nDačić je istakao da očekuje da će se naći rešenje za štrajk i napomenuo da će se ovih dana pred vladom naći kolektivni ugovor kojim se definiše status policijskih službenika, za koji misli da je odgovarajući.\nPrema njegovim rečima, to znači da se neće primenjivati neke odredbe zakona o policiji, već kolektivni ugovor, što je i zahtev štrajkaca, pa će se status policijskih službenika na tim rešenjima bazirati već od rebalansa novog budžeta.\n"Zalažem se za sistemski prilaz, a ne da se sve rešava jednim potezom i jednim štrajkom. Zato treba postići dogovor kako strateški izaći iz ove situacije, imajući u vidu i realne ekonomske prilike u kojima živimo", kazao je Dačić.\nDrugu vrstu sistemskog prilaza već trpe policajci u štrajku. Barbulov je napomenuo da se na starešine i načelnike pojedinih policijskih uprava vrši pritisak.\n"Najveći problem koji je zabeležen od juče, kada smo stupili u štrajk, je to što se načelnicima policijskih uprava preti oduzimanjem radnog mesta, kako bi na zaposlene u svojim upravama uticali da prekinu štrajk", rekao je Barbulov.\nUz povećanje plata za 40 odsto, Nezavisni sindikat policije traži i nabavku novih uniformi i obuće, izmene određenih članova Zakona o policiji i potpisivanje posebnog kolektivnog ugovora.\nOko 13.000 članova tog sindikata stupili su juče štrajk obavljajući minimalan proces rada.\nPolicajci koji su u štrajku neće patrolirati ulicama niti će preduzimati druge preventivne aktivnosti, a oni koji su zaduženi za rad sa građanima, odnosno za izdavanje ličnih dokumenata i registarskih tablica, posao će obavljati samo u hitnim slučajevima.\nŠtrajk, koji je počeo juče, organizovan je uz poštovanje zakonskih odredbi, odnosno obezbeđen je minimum procesa rada, što znači da policajci intervenišu samo na osnovu prijava građana, ili ako dođe do neke situacije kada je ugrožena bezbednost.\nPolicajaci zaduženi za rad sa građanima, odnosno izdavanje ličnih dokumenata i registarskih tablica posao obavljaju samo u hitnim slučajevima.\nZa razliku od Nezavisnog sindikata policije, drugi reprezentativni sindikat - Policijski sindikat Srbije ne podržava štrajk policije i smatra da treba sačekati odluku vlade o potpisivanju posebnog kolektivnog ugovora.\nUz dva reprezentativna, u MUP-u postoji još šest sindikata, a jedan od njih - Nezavisni policijski sindikat Srbije pozvao je prethodno danas kolege da prekinu štrajk, kako bi se smanjile tenzije u javnosti uoči mitinga Srpske napredne stranke, zakazanog za subotu u centru Beograda.\nTaj sindikat je pozvao sve policijske sindikate da sačekaju povratak ministra policije iz posete SAD, i da, kako su saopštili, od 7. februara razgovaraju i dogovore zajednički nastup i zahteve prema poslodavcu.


Kremlj: Ne slažemo se sa tezama američkog izveštaja o ljudskim pravima u Rusiji - 31.03.2021, Sputnik Srbija\nKremlj se ne slaže sa tezama o Rusiji predstavljenim u godišnjem izveštaju američkog Stejt departmenta o ljudskim pravima, izjavio je portparol ruskog predsednika... 31.03.2021, Sputnik Srbija\n13:01 31.03.2021 (Osveženo: 01:11 26.08.2021)\n„Apsolutno se ne slažemo sa ovim. Odnosimo se prema tome na odgovarajući način“, odgovorio je Peskov novinarima na pitanje da li su se u Kremlju upoznali sa izveštajem i da li se slažu sa njim.\n„Ovaj dokument sa redovno praktično svake godine reprodukuje vrlo slične teze. U zavisnosti od perioda u kojem se nalaze naši bilateralni odnosi, ozbiljnost ovih fraza se ili povećava ili smanjuje“, dodao je portparol Kremlja.\nAmerički Stejt department predstavio je u utorak svoj godišnji izveštaj o ljudskim pravima, u kojem je tradicionalno kritikovao Rusiju, između ostalih zemalja. Ove godine kritika Stejt departmenta napisana je na više od 100 stranica, a jednostavan spisak tužbi protiv Rusije stao je na više od jedne stranice.\nIzmeđu ostalog, Stejt department navodi da građani Rusije „ne mogu mirnim putem da promene vladu na slobodnim i poštenim izborima“ i da su ozbiljno ograničeni u političkim pravima. Stejt department tvrdi da se u Rusiji vrše progoni zbog drugačijeg mišljenja, progone se verske, etničke i seksualne manjine, a takođe je široko rasprostranjena korupcija i zločini se ne istražuju. Među kritikovanim ruskim regionima izdvojeni su Krim i Čečenija. Osim toga, Stejt department kritikuje antiekstremističke zakone i zakon o stranim agentima, kojima pripisuje suzbijanje slobode govora.


Rast uticaja Coca-Cola sistema na srpsku privredu iz godine u godinu\nCoca-Cola sistem je za više od pola veka, koliko posluje na našem tržištu, postao neizostavni deo naše svakodnevice. Pored nekih od najvoljenijih brendova, kompanija svojim poslovanjem ostavlja trag i u srpskoj ekonomiji i društvu decenijama unazad. Nedavno, po četvrti put, predstavljena je studija „Društveno-ekonomski uticaj Coca-Cola sistema u Srbiji” i to je bio povod za razgovor sa Svetoslavom Atanasovim, generalnim direktorom Coca-Cola HBC Srbija.\nZašto je za jedan poslovni sistem važno da kvantifikuje svoj uticaj?\nEkonomske analize ovog tipa, posebno kada se ponavljaju u određenim vremenskim intervalima, dobar su pokazatelj u kom pravcu se kreće poslovanje jedne kompanije i njen uticaj na ekonomiju jedne zemlje. Želeli smo da ovu dobru praksu, koju smo započeli pre nekoliko godina, nastavimo. Naime, ovo nije prvi put da radimo ovakvu vrstu istraživanja – ekonomska studija koju je Coca-Cola sistem uradio u Srbiji predstavljena je već tri puta: 2011, 2013, 2015. i sada, četvrti put, kada smo predstavili rezultate za 2019. godinu.\nOve studije, sa jedne strane, na naučno utemeljen način mere i ilustrativno prikazuju naš uticaj na ekonomiju i dodatno nas motivišu za posvećenost lokalnoj zajednici, čiji smo deo već više od pola veka. Sa druge strane, one su od izuzetne koristi za naš menadžment, jer su nam omogućile da sagledamo realan uticaj naše kompanije na domaće tržište i revidiramo ili ubrzamo poslovne odluke za naredni period.\nStudija pokazuje uticaj Coca-Cola sistema tokom 2019. godine. Da li ste zadovoljni njenim rezultatima?\nCoca-Cola nije samo jedan od najvoljenijih napitaka globalnog brenda. Coca-Cola je u Srbiji jedan veliki poslovni sistem, koji uključuje tri kompanije, 1700 direktno zaposlenih i mnoštvo napitaka i konditorskih proizvoda najvišeg kvaliteta. Kada potrošači konzumiraju Coca-Cola proizvode u Srbiji, njihova kupovina ima dalekosežne koristi za srpsku privredu i za svakog od nas. Poslovanje našeg sistema, uključujući i kompaniju Bambi, kreira 291 milion evra dodate vrednosti, što iznosi 0,6 odsto BDP-a Republike Srbije. To znači da se kupovinom naših proizvoda podržavaju i proizvodnja, i distribucija, i kupci. Na taj način doprinosimo i razvoju tih sektora, a na kraju, i napretku čitave domaće privrede. Istovremeno, naš sistem značajno doprinosi poreskom sistemu zemlje – svi prihodi, direktni i indirektni, od plaćanja poreza koje sistem podržava u lancima vrednosti iznose 159 miliona evra. Važno je dodatno napomenuti da ovo, zapravo, i nije celokupan uticaj našeg sistema, jer se ulazni elementi ove studije za kompaniju Bambi odnose samo na period od šest meseci, tj. od jula do decembra 2019. godine, jer je iste godine u junu zaključena akvizicija.\nKada kažemo „Coca-Cola”, obično je prva asocijacija multinacionalna kompanija i čuveni brend, dostupan u skoro svim zemljama sveta. Međutim, studije poput ove pokazuju da se Coca-Cola prilagođava ekonomiji u kojoj posluje, te tako predstavlja i domaću kompaniju.\nTako je. Iako potrošači često doživljavaju Coca-Cola napitke kao proizvode jedne multinacionalne kompanije sa sedištem u Atlanti, u Sjedinjenim Američkim Državama, njih, u stvari, u većini zemalja proizvode naše kolege i komšije, u punionicama širom planete. Punionica u Srbiji tako zapošljava domaću radnu snagu i ostvaruje prihod na lokalnom tržištu. Istovremeno, podržava zapošljavanje, zarade i poreski prihod u celoj ekonomiji kroz kupovinu robe i usluga od raznih dobavljača, ali i prodajom svojih proizvoda kroz razgranatu distributivnu mrežu. Studijom o društveno-ekonomskom uticaju Coca-Cola sistema u Srbiji želeli smo da pokažemo da je Srbija za nas veoma važno tržište, sa velikim potencijalima i na kojem godinama ostvarujemo rekordne rezultate.\nCoca-Cola sistem direktno zapošljava 1700 ljudi. Da li se i u kojoj meri generiše vaš uticaj na radna mesta u sektorima koji su povezani sa proizvodnjom pića, tj. konditorskih proizvoda?\nPored 1700 naših zaposlenih, indirektno podržavamo još 14.400 radnih mesta u sektorima koji su povezani sa našom delatnošću. Ako se pogleda kroz sektore, najveći uticaj našeg sistema se odnosi na trgovinski sektor, jer u njemu podržavamo više od deset hiljada radnih mesta. Tačno je da brojke pokazuju konkretna radna mesta u realnom sektoru, ali je, ipak, čitav lokalni lanac vrednosti koji kreiramo takav zahvaljujući izuzetnoj saradnji sa relevantnim institucijama, Vladom i lokalnim samoupravama, zapošljavanju lokalne radne snage, saradnji sa kupcima, dobavljačima i partnerima, ali i ulaganju u zajednicu.\nKako ocenjujete uticaj Coca-Cola sistema, kao velike svetske multinacionalne kompanije, na stvaranje povoljnijeg ambijenta za poslovanje u Srbiji?\nStudija o društveno-ekonomskom uticaju na najbolji način svedoči o našem doprinosu domaćoj privredi, ali mi dodatno osećamo odgovornost da svoje iskustvo i znanje stavimo na raspolaganje čitavoj zajednici. Kroz brojna biznis udruženja nastojimo da unapredimo poslovnu klimu. Takođe, veoma uspešno sarađujemo sa državnim institucijama, koje su nam partner na brojnim projektima. Mogu slobodno da kažem da smo jedan od lidera promena i ponosan sam što svojom upornošću i zalaganjima motivišemo i druge kompanije da idu ukorak sa nama.\n==================================================================================================Doprinos Coca-Cola sistema zajednici\nViše od pola veka, koliko poslujemo u Srbiji, paralelno sa razvojem našeg poslovanja, brinemo o zajednici i radimo na unapređenu kvaliteta života u njoj. Najveći doprinos razvoju zajednice dajemo kroz zaštitu životne sredine smanjivanjem našeg uticaja, kroz podršku profesionalnom razvoju mladih, podsticanju preduzetništva, volonterske aktivnosti, kao i pružanjem podrške u vanrednim situacijama. Možda je najvažnije u ovom trenutku istaći da smo važan partner lokalnoj zajednici tokom borbe protiv koronavirusa. Naša podrška je realizovana u tri ključne faze, gde smo donirali proizvode onima koji su bili na prvoj liniji borbe protiv ove pandemije, zatim smo finansijski pomogli opremanje zdravstvenih ustanova, pružili pomoć socijalno ugroženim građanima kroz donaciju Crvenom krstu, pa i različitim aktivnostima pružili podršku ugostiteljima u Srbiji. Vrednost naših sprovedenih aktivnosti do sada iznosi 600.000 evra.


DRI: GIM potencijalno oštetio "Namensku" iz Trstenika za 1,6 miliona dolara - Ekonomija - Dnevni list Danas\nPočetna » Ekonomija » DRI: GIM potencijalno oštetio „Namensku“ iz Trstenika za 1,6 miliona dolara\n5Piše: FoNet 17. januara 2020. 12.42 Izmenjeno: 13.28\nDRI, Državna revizorska instiutucija, GIM, Namenska industrija\n17. januara 2020. u 14.15\nIz dobro obaveštenih izvora saznajemo da je Đilas je platio DRI da laže, zar ne, botovi?\nNarod se pita kaže:\n17. januara 2020. u 14.23\nNa kojim ostrvima je registrovana firma TGT General Trading, nije teško pogoditi ko je vlasnik, velika je verovatnoća da je preko ove firme išao promet i drugih poslova GIM-a\n17. januara 2020. u 14.38\nLažne patriote sa osam razreda osnovne škole i lažnom diplomom Megatrenda vladaju Srbijom i opljačkaše Srbiju do gole kože. Intelektualci uglavnom stoje po strani nemoćni da bilo šta urade. Ovo je kraj.\n17. januara 2020. u 15.29\nMa… “ sve ce to narod pozlatiti “ i zakrpiti rupe svojim novcem , neka GIM i ostali trgovci oruzjem i municijom uzivaju u “ zlatnom dobu “ sns sekte i dalje “ glasaju “ za Acu srbina uz pomoc Rts -a , Pink – a , “ blatoida “ i naravno “ elitnih “ botova sa sajta “ Danas -a „\n17. januara 2020. u 16.13\nNi ovo izgleda nije za tužilaštvo ? Šta će na ovo reći Vučić nego “ pa šta „


Vlada Republike Srbije >> Vesti >> Kultura i vera >> "Najlepše pesme" Božidara Šujice\n"Najlepše pesme" Božidara Šujice\nBeograd, 3. mart 2004.godine - Beogradska "Prosveta" predstavila je knjigu "Najlepše pesme" Božidara Šujice, objavljenu u poznatoj ediciji "Naj".\nPriređivač Goran Babić napisao je dragocen predgovor, a u u knjigu je uvrstio stotinu pesama iz autorovog sveukupnog lirskog opusa, među kojima su i dve dosad neobjavljene.\nOn je podsetio da je Šujicina generacija "došla na svet neposredno nakon decenija u kojem su se ponovo na ovdašnjoj sceni sudarili i sukobili tradicionalisti i modernisti, ali i nakon decenija u kojima su nestajale stare, a uspostavljale se nove dogme i kanoni ne samo u knjizevnosti, kulturi i umjetnosti općenito, nego još više u politici i javnom životu".\nU svet poezije su pedesetih i šezdesetih godina prošloga veka u Jugoslaviji i Srbiji, "utrčali" mladi pesnici puni ogromne energije, među kojima je bio i Šujica, a kao takvi oni se upuštaju "u okršaj sa životom", istakao je Babić.\nOn je podvukao da su "Najlepše pesme" ujedno i omaž tom vremenu, "neponovljivoj mladosti jedne generacije stasaloj uglavnom na beogradskom asfaltu, u buci i bijesu novog vremena, epohe koja je jurišala na nebo".\nAutor je na promociji pročitao nekoliko svojih pesama.


Zapad suočen sa teškim izborom u Ukrajini\nPredsednik Obama razmatra situacjiu u Ukrajini na sastanku Saveta za nacionalnu bezbednost u Beloj kući, 3. marta 2014.\nNeki analitičari smatraju da je ekonomski pritisak na Moskvu najbolji način za rešavanje situacije u Ukrajini, dok se drugi sa tim ne slažu.\nRuski vojni potezi u Ukrajini podstakli su kritike u različitih delovima sveta, a posebno u Sjedinjenim Državama i Evropi. Stručnjaci smatraju da zapadne zemlje imaju malo opcija na raspolaganju da bi uticale na situaciju, ali ocenjuju da je političko rešenje možda još moguće.\nU najnovijoj od nekoliko poseta zapadnih zvaničnika Kijevu, američki državni sekretar Džon Keri danas je doputovao u Ukrajinu kako bi iskazao podršku prelaznoj vladi. Sankcije se pominju kao jedna od opcija a ruski potezi već su doveli u pitanje održavanje samita G-8 u toj zemlji ove godine.\nMedjutim, to po svemu sudeći neće impresionirati ruskog predsednika Vladimira Putina, smatra stručnjak za Rusiju londonskog Četam Hausa, Kir Džajls, koji je govorio za Glas Amerike preko Skajpa.\n“Više puta smo videli da kada se pojavi situacija slična ovoj, postoji samo jedna poruka i jedan metod kojim Rusiji može da dopre do svesti da je vreme da prestane, a to je sirova sila, one vrste koju Rusija sama primenjuje.”\nPredsednik Putin bio je prkosan na današnjoj konferenciji za novinare u Moskvi.\n"Ako vidimo da bezakonje počinje u istočnim regijama, ako nam gradjani zatraže pomoć, a već smo dobili zvanični zahtev legitimnog predsednika, zadržavamo pravo da iskoristimo sve opcije koje su nam na raspolaganju.”\nMedjutim, Putin je takodje govorio o potrebi za novim ustavom u Ukrajini i, kako je naveo, “promenom vlasti”.\nAnalitičari kažu da niko ne želi rat u Ukrajini a ruske i ukrajinske snage su dale sve od sebe da ga izbegnu – uključujući i za vreme ove konfrontacije u jednoj vojnoj bazi na Krimu izmedju nenaoružanih ukrajinskih vojnika i čuvara koje podržava Rusija. Neki stručnjaci kažu da su Putinovi ciljevi u Ukrajini više političke nego vojne prirode, osmišljeni da spreče bilo kakav oštri zaokret ka Zapadu.\nDirektor Instituta za Rusiju u okviru londonskog Kings koledža, Sem Grin, smatra da je ekonomski pritisak najbolji način da se Zapad postara da Rusija ne ode predaleko.\n“Najefikasnije zapadne opcije su jasne ako se sagleda stepen do kojeg ključno Putinovo biračko telo, a to je ekonomska elita, zavisi od Zapada.“\nRusija ima poslovne interese širom sveta, a kroz Ukrajinu prolazi glavni gasovod kojim se ruski prirodni gas dostavlja Zapadu. Ipak, neki eksperti i lideri kritikuju ideju ekonomskog pritiska, ocenjujući da on ne bi bio efikasan i da bi mogao da nanese Zapadu podjednaku štetu koliko i Rusiji.\nTo ostavlja zapadne lidere suočene se teškim izborom, ali barem postoji mogućnost da ono što sada izgleda kao vojni izazov može da bude rešeno putem političkog kompromisa.


Međunarodni dan Roma - još prisutni problemi u BiH\nOsmi april se već godinama širom svijeta obilježava kao Međunarodni dan Roma. Iako najbrojniji među manjinama u Evropi, Romi još uvijek žive na društvenim marginama.\nIz Društva za ugrožene narode BiH navode da 70 posto Roma ne mogu fizički opstati bez socijalne pomoći, 60 posto Roma su nepismeni, 90 posto Roma nemaju zdravstveno osiguranje, dok 80 posto njih nema kvalifikacije ili izobrazbu.\nIzbornim zakonom BiH Romima, kao i ostalim manjinama, onemogućeno je da budu birani u Predsjedništvo i Dom naroda Parlamenta BiH. Stoga iz Društva za ugrožene narode BiH traže hitnu realizaciju presude, a od Evropskog suda u Strazburu zahtijevaju sankcioniranje onih koji opstruiraju primjenu ove presude.\nNa inicijativu Ministarstva za ljudska prava i izbjeglice BiH, prvi put su prošle godine u državnom budžetu izdvojena tri miliona KM za rješavanje problema Roma u oblasti stanovanja, zapošljavanja i zdravstvene zaštite. Evidentirano je 4.318 porodica kojima je potreban ovakav oblik pomoći.\nU toku je implementacija budžetskih sredstava iz 2009. godine, iz kojih će biti izgrađeno ili sanirano oko 210 kuća u 17 općina na teritoriji cijele BiH.


Biznis Autor:Aleksandra Petrović27. jan. 202122:10\nZaposleni u kragujevačkoj fabrici "Fiat Plastic", koja proizvodi plastične branike za model 500L, već dve nedelje su u štrajku upozorenja, jer ne žele da potpišu ponuđeni kolektivni ugovor, kojim bi se odrekli zakonskog i ustavnog prava na štrajk. Oni tokom rada, obustavljaju proizvodnju na zakonskih sat vremena, a u štrajkačkim zahtevima traže i poništavanje Pravilnika o radu, koji je menadžment jednostrano potpisao, bez znanja Sindikata. Spornim Pravilnikom, zaposlenima je umanjen regres za polovinu dosadašnjeg iznosa, a najavljuju da će, ukoliko im ne budu ispunjeni zahtevi, stupiti u totalnu obustavu proizvodnje.\nZa dve nedelje, koliko su zaposleni u Fiat Plastic-u u štrajku upozorenja, u Samostalni sindikat te fabrike, nije stigao poziv menadžmenta za pregovore. Dobili su ga, kažu, tek juče, kada su najavili da će održati\nkonferenciju za novinare.\n„Verovatno su mislili da ćemo odustati od izlaska u javnost“ rekao je predsednik štrajkačkog odbora Zoran Miljković, na konferenciji, koja je održana u najavljenom terminu. On je ponovio da zaposleni ne pristaju na „sramne i katastrofalne“ stavke Kolektivnog ugovora, koje zabranjuju štrajk u fabrici, ocenjujući da bi potpisivanje takvog ugovora bilo „ponižavajuće za svakog radnika“.\nSamostalni sindikat je podsetio, da je „prvi menadžer Fiata“, bez konsultacija sa reprezentativnim sindikatom, 17. decembra prošle godine, jednostrano potpisao izmenjeni Pravilnik o radu, kojim se zaposlenima za 50 odsto umanjuje regres za korišćenje godišnjeg odmora.\nIstiču da će im na taj način biti umanjene mesečne zarade za oko 3.000 dinara, što je , ocenjuju u sindikatu, veliki udar na „ionako mizerne plate“.\n„Naše zarade su u rangu kasirke u prodavnici i to kada radimo u punom kapacitetu. Sa umanjenjem za dane kada smo na prinudnom odmoru i sada sa ovim smanjenjem regresa, svakom radniku će biti umanjena zarada od 13 do 15 hiljada dinara, a to je veliki udar za svakoga od od nas“ rekao je predsednik štrajkačkog odbora Zoran Miljković, uz opasku da „svuda u svetu plate u autoindustriji ‘vuku’ prosek, dok je u Srbiji ta plata drastično ispod proseka“.\n„Ne tražimo povećanje, već naše ‘stare’ plate“\nU sindikatu napominju, da svojim štrajkom ne traže nikakvo povećanje zarade, već samo da se plate vrate „na staro“, odnosno na uslove za koje su se izborili u prethodnom štrajku 2018. godine, koji je takođe organizovan zbog odbijanja kolektivnog ugovora.\nPojašnjavaju da ni tada menadžementu „nije prošla“ ideja o zabrani štrajka, te da je kao kompromisno rešenje sastavljen Pravilnik o radu, kojim su zaposleni bili zadovoljni.\nOni postavljaju pitanje svom menadžmentu, da li su i sindikatima u Torinu ponudili kolektivni ugovor koji zabranjuje štrajk.\n„Uzimaju nam hleb iz usta, pogotovo u vreme pandemije. Mnogi radnici su se zarazili, u izolaciji su , leče se kući. Menadžement sada koristi ovu epidemiološku situaciju da opravda smanjenje zarada zbog navodnih gubitaka u proizvodnji“ rekao je Miljković, dodajući da je fabrika „uredno“ koristila ekonomske mere Vlade Srbije tokom pandemije, kao i „sve moguće državne subvencije“.\nU štrajkačkom odboru su istakli da radnici imaju podršku svih šefova i tim lidera, koji su se, kako kažu, odmah po pokretanju štrajka učlanili u sindikat i stupili u jednočasovnu obustavu proizvodnje, zajedno sa\nMenadžment Fiat Plastic-a, zakazao je pregovore sa sindikatom za 29. januar, a predstavnici štrajkačkog odbora napominju da „ni za milimetar“ neće odstupiti od svojih štrajkaških zahteva. Oni traže poništavanje jednostrano potpisanog Pravilnika o radu, kao i izjednačavanje naknade iznosa za dane prinudnog odsustva, sa zaposlenima u Fiat Chrysler Srbija (FCA), čiji radnici imaju 65 odsto od osnovice zarade, dok se radnicima u Fiat Plastic- u isplaćuje 60 odsto za neradne dane.\nUkoliko im ne budu ispunjeni zahtevi, najavljuju da će u potpunosti obustaviti proizvodnju plastičnih branika za model Fiat 500L.\nSindikat "Fiat Plastic"štrajkugovor


SK ASI-MUR / СК АСИ-МУР / CS IAS-AIT / UC ASI-IWA : Poslednja opomena Koštunici\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sre 20 of Jan, 2021 [22:56 UTC]\nPoslednja opomena Koštunici\nPetak 24. March 2006. [19:54:00 UTC] (2484 čitanja)\nSindikat radnika EPS protestovao ispred Vlade Srbije tražeći isplatu neisplaćenih zarada.\nBeograd - Naš protest predstavlja poslednje upozorenje premijeru Koštunici i njegovom kabinetu da započne sa ispunjavanjem ugovorenih obaveza prema Sindikatu radnika EPS. Ukoliko naši zahtevi ne budu prihvaćeni u naredna 24 sata, bićemo prinuđeni da aktiviramo štrajkačke aktivnosti - izjavio je juče Miroslav Veličković, predsednik Sindikata radnika Elektroprivrede Srbije na javnoj sednici Glavnog odbora tog sindikata održanoj ispred Vlade Srbije.\nDelegacija Sindikata EPS je u pisarnici Vlade Srbije predala otvoreno pismo upućeno premijeru Koštunici u kome se ističe da samo razgovor sa njim može da spreči odmrzavanje štrajka. Veličković je podsetio da je Sindikat radnika EPS, 27. januara, sa predstavnicima Vlade Srbije potpisao Sporazum o isplati zaostalih zarada. Tada je Sindikat radnika EPS, tvrdi Veličković, zamrznuo štrajk vodeći računa o interesima građana Srbije koji bi zbog veoma niskih temperatura u tom periodu najviše osetili posledice štrajka.\n- Vlada Srbije opstruiše pregovore, krši potpisani sporazum i ignoriše dogovorene obaveze u vezi sa okončanjem pregovora o štrajkačkim zahtevima. Sporazumom je predviđena isplata duga na osnovu neisplaćenog dela zarada za 2004. i 2005. godinu kao i utvrđivanje vrednosti radnog sata za tekuću godinu. Nije nam jasno kako Vlada misli da nas povede ka evropskim integracijama putem popločanim štrajkovima i nerazumevanjem umesto pregovorima i sporazumima. Za svaki dogovor potrebna je dobra volja na obe strane - zaključio je Veličković.\n[ Vreme izvršavanja: 0.21 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.94 ]


Ambasador Majkl Devenport (Foto Kim)\nUloga Misije OEBS na Kosovu je da se bavi zaštitom i promocijom zaštite kulturne baštine, kako srpske tako i baštinom drugih zajednica, istakao je ambasador Devenport.\n„Bitno je da se poštuju prava i interesi svih zajednica i da su sve zajednice uključene u procesce. Naravno, to je dosta komplikovano, pa je ovaj skup pomak u pozitivnom smeru“, rekao je on.\n„Važna je zajednička sardnja u oblasti kulturne baštine. Sve zajednice moraju da poštuju kulturnu baštinu, ali i istoriju i identitet drugih, to je ključ“, naveo je Devenport.\n„Zajedno sa Ministartsvom kulture Kosova i predstavnicima opština učestvujemo u pravljenju planova za budućnost kulturne baštine na Kosovu u interesu svih zajednica. Planovi upravljanja su alatka da se postigne balans i očuvaju nasleđe i njegove vrednosti za buduća pokolenja“, zaključio je Devenport.\nU OEBS-ovom „Priručniku o standardima za izradu planova upravljanja kulturnim nasleđem“ se naglašava da kulturno nasleđe „ima potencijal da postane ključni element brendiranja lokaliteta kroz obezbeđivanje autentičnosti“.\nUpravljanje lokalitetima kulturnog nasleđa treba da osigura njihovu dugoročnu zaštitu u skladu sa potrebama građana, uzimajući u obzir njihovu održivost. Cilj inkluzivnog upravljanja kulturnim nasleđem nije samo zaštita predmeta tog nasleđa za sadašnje, već i prenošenje kulturnog nasleđa na buduće generacije, podsetili su iz OEBS-a.


DŽAFEROVIĆ ZATRAŽIO VANREDNU SJEDNICU PREDSJEDNIŠTVA BIH | Hayat.ba\nDŽAFEROVIĆ ZATRAŽIO VANREDNU SJEDNICU PREDSJEDNIŠTVA BIH\nPandemija koronavirusa natjerala je države širom svijeta da hitno reagiraju donoseći niz mjera kojim bi se sanirale posljedice, ali i preveniralo dalje širenje tog virusa.\nKonkretniji koraci institucija države Bosne i Hercegovine u tom smjeru su, barem za sada, izostali.\nU subotu je, podsjećamo, član Predsjedništva BiH Milorad Dodik nakon sastanka sa predsjedavajućim Vijeća ministara BiH Zoranom Tegeltijom i zvaničnicima iz entiteta RS najavio pokretanje inicijative koja bi, kako je kazao, za cilj imala osnaživanje državne granice zbog širenja koronavirusa.\nPredlažemo da se na granicama uspostave naselja sa vojnim šatorima za naše građane koji će tu boraviti 14 dana – kazao je Dodik, naglasivši da bi na postavljanju šatora i drugim vezanim aktivnostima bile angažirane i Oružane snage BiH.\nDodao je Dodik da će šatorska naselja i karantinski objekti na aerodromima biti postavljena do sljedeće sedmice.\nPostavljanje šatora u kojima bi se izolirale osobe koje ulaze u BiH mjera je na osnovu koje se predviđaju u najmanju ruku upitni rezultati, s obzirom na niz ograničavajućih okolnosti koje ona podrazumijeva, od mogućnosti pružanja zdravstvene zaštite, održavanja higijene i sličnih izazova koje smještanje građana u šatore ne može riješiti.\nS druge strane, za angažiranje Oružanih snaga BiH kao ispomoći u rješavanju aktuelne situacije potrebna je, prije svega, odluka Predsjedništva BiH.\nČlan Predsjedništva BiH Šefik Džaferović je, saznaje Faktor, zatražio održavanje vanredne sjednice u ponedjeljak, 16. marta, na kojoj bi se razmotrile i usvojile sve potrebne mjere vezane za preveniranje i zaustavljanje širenja koronavirusa u BiH, ali i set ekonomskih mjera kojim bi se sanirale posljedice pandemije.\nDžaferović je zatražio da sjednici prisustvuju predsjedavajući i ministri u Vijeću ministara BiH, entitetski premijeri i premijer Distrikta Brčko, te entitetski ministri zdravstva, a kako bi se donijele sveobuhvatne mjere i poboljšala koordinacija.\nTime bi se otvorio prostor za efikasnije djelovanje državnih institucija u koordinaciji sa nižim nivoima vlasti, te bi se izbjegle postojeće situacije u kojima niži nivoi vlasti u BiH vode zasebne politike po pitanju zaustavljanja širenja koronavirusa i saniranja svih eventualnih posljedica.\nJoš uvijek nije potvrđeno da li će zatražena vanredna sjednica Predsjedništva BiH biti održana.


Ukradena Renoarova slika uoči aukcije u Beču - PRess Serbia | PR PRess team\nTri muškarca ukrala su sliku jednog od najpoznatih slikara impresionizma, Pjera Ogista Renoara, pred prodaju na aukciji u Beču.\nUkradena slika je malo poznati pejzaž Zaliv, more, zelene stene (Golfe, mer, falaises vertes) čija vrednost je procenjena na između 120.000 i 160.000 evra, prenosi Rojters.\nPolicija je objavila fotografije osumnjičenih, koje je snimila nadzorna kamera, i saopštila da se očigledno radi o profesonalcima.\nSlika je izvađena iz okvira u ponedeljak uveče, pošto je bila izložena javnosti pred prodaju, koja je u sredu trebalo da se održi u aukcijskoj kući „Doroteum“ u Beču.\nTagoviaukcija bec Renoarova slika ukradena slika


Izvor: Radio 021, 03.Dec.2020, 21:33\nMediji pišu i da bi u Agenciju za lekove trebalo da stigne i 20 doza ruske vakcine na laboratorijsku proveru. Vakcina neće značiti i spas od kovida-19, upozoravaju stručnjaci, a sama vakcinacija >> Pročitaj celu vest na sajtu Radio 021 << već sada izaziva oprečne stavove građana Srbije.\nProučavanje dokumentacije - prvi je korak na putu ka primeni vakcine u Srbiji. Kad će se znati odluka - nije poznato. U Agenciji za lekove i medicinska sredstva kažu - što pre. Dodaju - temeljno će se proveravati da li je vakcina bezbedna i delotvorna.\n"Sa jedne strane, to je priča kompanija, ali mi moramo kao državni regulatorni organ Srbije, kao što se to dešava i u drugim razvijenim državama, da potvrdimo da li je to zaista tako i da li ta vakcina ima sve osobine za koje se tvrdi, pre nego što izdamo dozvolu, i da li može da se koristi u imunizaciji građana", kaže Pavle Zelić iz Agencije za lekove i medicinska sredstva.\n"Jedina smo zemlja koja će dobiti vakcinu odmah, a da nije učestvovala u kliničkim studijama", navela je premijerka Brnabić.\n"Ne treba misliti da ćemo svi u januaru biti vakcinisani, realno je da dobijemo stotinak hiljada doza i da vakcinišu lekare i medicinske sestre, one koji rade na najdelikatnijim poslovima, zatim vojsku, policiju. Vi i ja nećemo biti vakcinisani pre kraja leta, videćemo koliko će zaštita trajati, izgleda bolje nego što se mislilo. Bolest će biti tu, moraćemo da se naviknemo, jedino što nećemo imati ovakve epidemijske talase", naglasio je epidemiolog Zoran Radovanović.\nTako bi, umesto nikad većih problema sa širenjem korona virusa, sledeće godine mogli da svedočimo problemima sa vakcinacijom. A to će, kako upozoravaju stručnjaci, biti i pitanje poverenja u struku i političare.\n"Problem vakcinacije će nas opet podeliti, na one koji će to videti kao svetlo na kraju tunela i na one koji će to videti kao rupu u bunaru gde će nas gurnuti, ne znam, Bil Gejts i drugi i čemu se moramo po svaku cenu suprotstaviti. Postoji realna zabrinutost ljudi koliko su vakcine sigurne, kada su tako brzo proizvedene i kome treba verovati", naveo je za N1 Dragan Popadić, socijalni psiholog.\nIstraživanje Demostata o stavovima građana prema vakcinaciji pokazalo je da se stav građana Srbije o vakcinisanju protiv korona virusa u izvesnoj meri poklapa sa njihovim političkim opredeljenjem, a 46 odsto ispitanika izjasnilo se da bi vakcinu primilo ukoliko to bude preporuka lekara, dok se 31 odsto građana izjasnilo da ni pod kojim uslovima ne bi primili vakcinu.\nLuftika.rs: Korona virus i vakcina u Srbiji: Ko odlučuje o zahtevu Fajzera i Bionteka i kakva je procedura\nRadio Slobodna Evropa: S dolaskom vakcina za COVID, sledi i borba protiv dezinformacija o imunizaciji\nDanas: Dolaskom vakcina za COVID, sledi i borba protiv dezinformacija o imunizaciji


Ekološki dokumentarci sa snažnom porukom na 25. FEF Palić | (Vesti - 24. 06. 2018) Subotica.com\nEkološki dokumentarci sa snažnom porukom na 25. FEF Palić\n24.06.2018. u 15:00h\nProgram "Eco Dox" jubilarnog 25. Festivala evropskog filma Palić, ove godine će predstaviti po izboru selektora Igora M. Toholja izvanredne dokumentarne filmove sa snažnom porukom.\nJubilarni 25. Festival evropskog filma Palić održaće se od 14. do 20. jula, na Paliću i u Subotici, a prikazaće stotinak relevantnih evropskih naslova raspoređenih u 12 programskih celina. Prema rečima selektora Igora M. Toholja, selekcija filmova "Ekološki dokumentarci" i ove godine se obraća svakom gledaocu ponaosob, posmatrajući ih kao jedinke, ali i kao deo zajednice.\n- Pokušavamo da ukažemo na nepovratne, ali i reverzibilne procese promena naše životne sredine, ekonomske i društvene fenomene u svetu neoliberalizma. Ako probudimo pojačanu percepciju kroz kreativne dokumentarne filmove, koji itekako podstiču na empatiju, buđenje savesti, angažman i reakciju, smatramo da je naša misija uspela i pored estetskog doživljaja, pobuđujemo dublje slojeve ljudskog bića za očuvanje života na ovom stupnju civilizacijskog razvoja - kaže selektor.\nDokumentarni film austrijsko-nemačke produkcije reditelja Filipa Malinovskog, "Čuvari Zemlje", otkriva kako su iza zatvorenih vrata tekli pregovori za Pariski sporazum, kada se po prvi put 195 zemalja obavezalo da će preduzeti mere protiv klimatskih promena. Film dovodi u prvi plan sukob sila koje oblikuju našu budućnost, postavljajući pitanje može li sporazum spasiti planetu.\nPublika Palićkog filmskog festivala imaće priliku da pogleda i poetski dokumentarac "Grad svetla", u režiji Marka Kumera, o četiri različite porodice i glomaznom prisustvu termoelektrane, koja je nekada bila gradski ponos, a sada je sinonim za političke malverzacije, ekološku katastrofu i korupciju.\nNa repertoaru će se naći i revolucionarni dokumentarac "Zemlja utopija", rediteljke Jelene Stolice, koji je otvorio jubilarni 65. Martovski festival. Film se na uzbudljiv način bavi istorijom i posledicama socijalno političkog eksperimenta alternativnog načina utopijskog života, stvorenog iz ideologije andaluzijskog aktiviste Huan Manuel Sančez Gordilja.\nTemom utopije na sasvim drugačiji način bavi se austrijsko-nemački film "Društvo besplatnog ručka", koji istražuje šta bi se dogodilo kada bismo svi imali zagarantovane prihode.\nU programu "Eco Dox" naći će se i eksperimentalni arhivski dokumentarac "4 godine u 10 minuta", reditelja Mladena Kovačevića, o prvom osvajanju Mont Everesta od strane jednog Srbina, Dragana Jaćimovića, čiji su dnevnički zapisi i video arhiva tokom ekspedicije korišćeni kao građa za film.\nPrisutna u mitologijama širom sveta, čovekov pratilac kroz istoriju, izvor hrane, ali i strahova i verovanja, svinja je zasluženo tema filma "Istorija svinja (u nama)". U ovom dokumentarcu, Jan Vroman istražuje odnos između čoveka i ove fascinantne životinje, na tragu za fragmentom detinjstva, prošlosti, značenja, iznad nostalgije vremena u kom su čovek i ova životinja živeli u harmoniji.\nfestival evropskog filma palić palićki filmski festival filmski festival


Iskre neslaganja “Samoopredeljenja” i DSK-a\nNovembar 04, 2019 10:22\nU očekivanju petog po redu sastanka oko formiranja koalicije za upravljanje novom kosovskom vladom i proglašenja konačnih rezultata izbora, između dve najjače stranke – pokreta "Samoopredeljenje" i Demokratskog saveza uočljiva su i prva neslaganja.\nPrištinska štampa izveštava o "izazovima postizanja koalicionog sporazuma" između stranaka koje su na vanrednim paralmentarnim izborima prošlog meseca dobile najviše glasova.\nList "Koha ditore" prenosi da je bivši šef poslaničke grupe DSK-a u parlamentu Avdulah Hoti, izjavio da su suvereni fond i energetska politika, predizborna obećanja "Samoopredeljenja" o kojima se još uvek raspravlja između radnih grupa.\nU međuvremenu, zamenik predsednika DSK Ljutfi Haziri rekao je da postizanje dogovora između dve stranke neće biti lako i da je mesto premijera takođe deo razgovora.\nList "Zeri" prenosi da su stavovi predstavnika DSK-a pokušaji da ta stranka ojača svoj položaj.\nZvaničnica "Samoopredeljenja" Aljbulena Hadžiu rekla je da je "već jasno da je ime premijera određeno 6. oktobra".\nZamenik predsednika "Samoopredeljenja" Besnik Bisljimi tvrdi da Haziri nema ulogu u tekućim pregovorima između dve radne grupe.\n"Može da kaže šta god želi, ali nema važnu ulogu", rekao je Bisljimi.\nU listu navode I političke komentatore koji tvrde da ovakvim izjavama DSK pokušava da "pokaže malo mišića" pokretu "Samoopredeljenje" pre nego što se postigne dogovor.\nRadne grupe dve stranke danas treba da održe peti sastanak radi usaglašavanja programa.\nNakon četvrtog, predstavnici obe strane rekli su da su se u velikoj meri složili u oblastima bezbednosti i vladavine zakona.\nO ekonomskom programu tek treba da se dogovore, naveo je Avdulah Hoti i dodao da saglasnost postoji o politici zapošljavanja, slobodnoj konkurenciji, infrastrukturnim projektima i ekološkim pitanjima.\nTakođe, je rekao da su se dogovorili o strukturi nove vlade, ali da radne grupe nisu razgovarale o formuli za podelu ministarskih mesta, jer to zavisi od lidera dveju stranaka.\nHoti se nada da će nova kosovska vlada biti formirana ovog meseca.\nSamoopredeljenjeDemokratski savez KosovaKosovo\nDve osobe preminule, još 46 zaražnih u srpskim sredinama na KiM 44


Kekin: Nadam se da će ove godine situacija bila bolja i da nas fanovi nisu zaboravili | Novosadski informativni portal 021\n16:17 > 16:17\nFrontmen Hladnog piva, Mile Kekin je za novinsku agenciju Beta rekao da su proteklih godinu i po dana radili na novim pesmama, a novi album je najavio za proleće naredne godine.\n"Imamo već sad pola albuma spremno da izađemo s time, međutim kako su nama albumi uvek služili kao nekakva vizit karta za koncerte koju u ovom slučaju nismo imali kome udeliti tako da čekamo najnormalniju godinu, kakva bi trebalo biti sledeća da ponovo počnemo svirati pa da izdamo album", rekao je Kekin.\nOn je rekao da će Hladno pivo ovog leta svirati u celom regionu i da već imaju oko 30 zakazanih nastupa.\n"Mene brine koliko će ljudi hteti da se vakciniše dva puta, da završimo s tom pošasti. Nadam da bi se ove godine moglo ipak normalnije živeti", dodao je on.\nVakcinacija u Hrvatskoj, istakao je, teče dosta slabo, a Hrvati su treći u Evropi po skeptičnosti što se tiče vakcina.\n"Jako sporo napredujemo, ali se o tome ne sme pričati pogotovo ne pre turističke sezone, jer je to šteta za ekonomiju i samim tim si izdajica svog naroda", rekao je Kekin.\n"Nisam prezadovoljan kako to sve ide. Nas su uveravali da ćemo već u ovo doba imati potpuno vakcinisano 50 odsto stanovništva, pa se to ipak nije dogodilo. Sad je sve to pomereno za kraj šestog meseca, ali je vrlo malo verovatno da će biti tako", rekao je i dodao da se nada da će situacija ove godine biti bolja zbog vakcine.\nBend je za avgust najavio solistički koncert na beogradskom Tašmajdanu.\n"Prvi put dolazimo u legendarni Tašmajdan. Naravno da imamo tremu i od prostora i od publike, naših fanova koje nismo već dugo videli i nadam se da nas nisu zaboravili", rekao je Kekin.\nhladno pivo\tMile Kekin\nU godini kada Metalika slavi 30 godina od izlaska "Black albuma", pesma "Nothing Else Matters" dobija svoju novu inkarnaciju.\nMuzičko-obaveštajni sektor Radija 021 iskoristio je kraj ovog vrelog jula da pripremi Presluškivanje posvećeno sjajnim duetima.\nNajbolje muzičke saradnje i dueti večeras u Presluškivanju


Skupština Crne Gore večeras u osam sati bi trebalo da proglasi nezavisnost Crne Gore na osnovu rezultata referenduma o državnom statusu održanog 21. maja.\nPrethodno bi predsednik Republičke referendumske komisije, Slovak František Lipka trebalo da objavi u parlamentu konačni zvanični izveštaj o rezultatma referenduma na kojem je 55,5% građana glasalo za crnogorsku nezavisnost.\nNa sednicu Skupštine pozvani su, među ostalima, najviši zvaničnici Srbije – predsednici države, parlamenta i vlade Boris Tadić, Predrag Marković i Vojislav Koštunica, kao i predsednik Skupštine dosadašnje državne zajednice Srbije i Crne Gore Zoran Šami.\nPredsednik Srbije je objavio danas da je sprečen da otputuje u Podgoricu, ali da je on uputio poruku u kojoj "povodom svečanog proglašenja državne suverenosti, svim građanima Crne Gore želi mir, stabilnost i sveukupni prosperitet". Saopšteno je da sednici neće prisustvovati ni predsednik Skupštine Državne zajednice Zoran Šami.\nNi jedna od opozicionih stranaka koje su se zalagale za zajednicu sa Srbijom neće prisustvovati sednici parlamenta.\nVećina manjih stranaka tog bloka još ranije je objavila da ne priznaje rezultate referenduma.\nSocijalistička narodna partija, najjača opoziciona stranka u Crnoj Gori, objavila je u subotu popodne da njeni poslanici večeras neće biti u parlamentu, ali da je "Glavni odbor konstatovao spremnost Socijalističke narodne partije da uvaži politiku i stavove Evropske unije u odnosu na Zapadni Balkan i Crnu Goru".


Posljednje, Sport, Vijesti / Bakir Izetbegović, FK Čelik, FK Sarajevo, FK Željezničar, Horde zla, Izbori 2018., Manijaci, Milorad Dodik, Robijaši, RS, SNSD\nBrojni srbijanski mediji prenijeli su danas vijest da Bakir Izetbegović šalje navijačke grupe iz Federacije u RS kako bi srušili Dodika.\nNevjerovatne fiktivne konstrukcije nisu ostale neprimjećenje u BiH. Nakon što je jučer objavljena lažana vijest da se u Jelahu i Tešnju plaćaju dnevnice za odlazak na proteste u Banja Luku, propagandna mašinerija je danas otišla korak dalje.\nVijesti su planski plasirane u jeku predizborne kampanje.\nU nastavku pročitajte dijelove teksta lista i portala Alo.rs i procijenite sami.\nZavršni miting vladajuće koalicije okupljene oko SNSD-a pred početak predizborne tišine bit će održan u petak uveče u centru Banjaluke. Istog dana, 5. oktobra, samo nekoliko stotina metara odatle, održat će se protest „Pravda za Davida“, što bi mogla biti varnica koja će potpaliti bure baruta – “predviđa” huškački Alo.rs pa nastavlja.\n“Koliko je situacija ozbiljna, najbolje svjedoče najnoviji podaci do kojih je došla Služba za zaštitu ustavnog poretka Republike Srpske, a to je da je u sarajevskim naseljima Bistrik, Vraca i Hrasno trenutno parkirano oko 100 autobusa koji će u petak krenuti put RS, a u njima će biti oni koji će navodno podržati protest „Pravda za Davida“, a zapravo su ljudi spremni da izazovu haos i nerede u Banjaluci”, navodi se dalje u tekstu.\nAli ovo je samo početak…\n“Na osnovu informacija do kojih je „Alo!“ došao, na protestu će tim autobusima doći predstavnici najmilitantnijih navijačkih grupa u BiH, koje će predvoditi sarajevske „Horde zla“, ali i njihovi gradski neprijatelji „Manijaci“ (simpatizeri Željezničara), koji su, uglavnom, stacionirani u naselju Grbavica. Gradski rivali će za ovu priliku zakopati ratne sekire i unutrašnje sukobe na trenutak ostaviti po strani.\nNavijačka mobilizacija odvija se i u drugim gradovima BiH, tako će se iz Zenice ka Banjaluci uputiti i „Robijaši“, navijači Čelika. Svakako, tim osvjedočenim huliganima fudbal nikada nije bio u prvom planu, oni i postoje najviše zbog pravljenja nereda, a ovo „gostovanje“ u Banjaluci im je idealna prilika da se malo potuku sa policijom ili pokušaju da nahuškaju narod na pravljenje nereda”, piše dalje u monstruoznom tekstu.\nGebelskovskom propagandom tehnikom “pronašli” su i vođu nekakakvog pokreta da još podrobnije zamaže oči građana\nZa njihov portal govorio je Stefan Stamenkovski, lider Pokreta „Zavetnici“, koji, kako Alo navodi, “mjesecima upozorava da „Pravdu za Davida“ koriste opozicione političke strukture u Srpskoj, vlasti u Sarajevu i strani elementi, kaže da je siguran da kreatori „obojenih revolucija“ imaju u planu da dođe do nasilja na ulicama Banjaluke”.\n– Skup koji simbolično organizuju baš 5. oktobra ima za cilj izazivanje incidenata i delegitimizaciju izbornog procesa jer uprkos potrošenim milionima i medijskoj manipulaciji nisu uspeli da građane Srpske okrenu protiv aktuelne vlasti i predsednika Dodika.\nUvidevši da imaju veoma malu podršku među građanima Banjaluke, zapadne ambasade, Bakir i lažna opozicija planiraju da za taj protest „pozajme“ i ekstremističke grupe iz Federacije – kaže sagovornik portala Alo i nastavlja:\n– Već sada je pripremljeno oko 100 autobusa, kao i veliki broj privatnih vozila, koji iz Sarajeva, Zenice, Tuzle i drugih mesta treba da dovezu navijače i veterane Armije BiH na proteste u Banjaluku.\nSiguran sam da kreatori „obojenih revolucija“ imaju u planu da dođe do nasilja na ulicama Banjaluke, ali sam isto tako i siguran da su snage bezbednosti Republike Srpske odlično upoznate sa ovim planovima i da imaju pripremljene kontramere u pogledu zaštite građana i pravnog poretka – završava nebulozno izlaganje Stamenovski.


Tesla je odabrao Nemačku za lokaciju svog novog pogona u Evropi – EU-ZELENA REVOLUCIJA\n17 децембра, 2019 peraj Vesti 0\nTesla će u novoj fabrici u Nemačkoj proizvoditi 500.000 automobila godišnje\n13 Dec 2019 – 21:23 Vesti 0 Komentara\nAmerički proizvođač planira da sledeće godine počne izgradnju nove megafabrike u Berlinu.\nTesla je odabrao Nemačku za lokaciju svog novog pogona u Evropi, a očekuje se da će zahvaljujući novoj megfabrici posao dobiti 10.000 radnika, prenosi B92. Izgradnja će početi 2020. a postrojenja će se prostirati na površini velikoj kao 420 fudbalskih terena, piše nemački Bild. Kada bude proradila u punom kapacitetu, berlinska megafabrika izrađivaće 500.000 električnih automobila godišnje.\nTesla će pored proizvodnog pogona u Berlinu formirati i inženjersko-dizajnerski centar koji će biti smešten u blizini novog aerodroma u tom gradu, saznaje Autonews Europe. U početku, u fokusu proizvodnje biće pogonske baterije i elektromotori, kao i sklapanje novog krosovera – Modela Y, dok će Model 3 početi da se izrađuje kasnije.


MAGAZIN “OKO” O OLIMPIJADI U TOKIJU - Japanorama\nMAGAZIN “OKO” O OLIMPIJADI U TOKIJU\n24/07/2020 24/07/2020 / NOVO\nMagazin “Oko” RTS 1 u petak 24. jula 18.25 biće posvećen Olimpijadi u Tokiju, koja je trebalo da bude otvorena na današnji dan, ali je odložena. U emisiji će gostovati poznati sportisti, javiće se Ilja Musulin, dopisnik RTS-a iz Japana, Dragan Milenković japanolog i raniji dopisnik Tanjuga iz Tokija govoriće o istorijatu olimpijskog pokreta u Japanu, a sve će koordinirati i komentarisati novinar Sportske redakcije RTS-a Nenad Đurović.\nPored ostalih tema, biće obrađene i sledeće:\nU Njujorku je ovog proleća izašla knjiga, koju je napisao Roj Tomizava, Japanac poreklom, rođen u Kvinsu ( Njujork ) 1964. godine kada je održana Olimpijada u Japanu. Naziv knjige, za koju kažu da je veoma dobra, je:\n“ 1964. – Najznačajnija godina u istoriji Japana: Kako je Olimpijada u Tokiju postala simbol čudesnog japanskog uzdizanja iz pepela“.\nOlimpijski plamen na stadion u Tokiju 1964. godine je uneo Jošinori Sakai, rođen 6. avgusta 1945. u Hirošimi, na dan kada je bila atomska eksplozija. Preživeo je, postao popularan kao „atomski dečak“ i doživeo veliku slavu kao jedna od najmarkantnijih ličnosti Olimpijade u Tokiju. Umro je nedavno.


EK predložila ukidanje viza za građane Kosova - Gorapress.net\n18.12.2015. u 15:43\nEK predložila ukidanje viza za građane Kosova\nEvropska komisija predložila je ukidanje viza za kratak boravak u EU građanima Kosova, Ukrajine i Gruzije.\n"Komisija je jutros predložila Savjetu koji predstavlja 28 država članica EU da hitno donesu odluke o liberalizaciji viza za te tri zemlje", rekao je predsjednik Evropske komisije Jean-Claude Juncker po završetku dvodnevnog Samita EU u Briselu. I Maja Kocijančić, glasnogovornica visoke predstavnice Evropske unije (EU) za vanjsku politiku i sigurnost Catherine Ashton je na Twitter nalogu napisala da je Evropska komisija usvojila pozitivni izvještaj za vize. Sem Kosova, Kocijačić je rekla da su pozitivni izvještaji usvojeni i za Gruziju i Ukrajinu. Evropska komisija će inače javno objaviti danas na konferenciji za medije u 15:00 časova treći izvještaj Evropske komisije za napredak Kosova u ispunjavanju zahtjeva iz Vodiča za liberalizaciju viza.\nPročitajte više na: http://www.info-ks.net/vijesti/kosovo/60990/ek-predlozila-ukidanje-viza-za-gradane-kosova


Za godinu dana registrovano više od 6.800 .срб domena na Internetu – Nadlanu.com\nZa godinu dana registrovano više od 6.800 .срб domena na Internetu\nObjavljeno 26. jan 2013. / 22:35:44\nĆirilični domen .срб 27. januara, na dan Svetog Save, slavi godinu dana postojanja na Internet "nebu", tokom kojih je dostigao broj od preko 6.800 registrovanih naziva ovog domena. Kako iz Registra nacionalnog Internet domena Srbije (RNIDS), navode "uvođenje nacionalnog Internet domena na ćirilici bila je ostvarenje ustavnog prava građana Srbije da mogu da koriste zvanično pismo i za svoje Internet domene".\nAkcijom pod nazivom "Linkuj kao što govoriš", za godinu dana postojanja .срб domena, kako navodi RNIDS, postignuto je da broj registrovanih ćiriličnih domena bude oko 10% od broja postojećih .rs domena kojih ima više od 77.000.\nZanimljivo: Domen .срб je jedini Internet domena na svetu koji omogućava da se adrese sajtova pišu onako kako se i izgovaraju, što je deo osobenosti srpske ćirilice gde jednom glasu odgovara jedno slovo.\nPored Srbije, odluku da registruju domene na svojim nacionalnim pismima, donele su još 23 države, među kojima su i Rusija, Kina, Indija, kao i mnoge arapske i azijske zemlje. Tako sada ima ukupno 33 domena sa o internacionalizovanim nazivima (Internationalized Domain Name - IDN), odnosno domena čiji nazivi nisu napisani engleskim alfabetom.\nSlobodna registracija .срб domena počela je 1. avgusta 2011. i od tada može svako bez obzira gde se u svetu nalazio da bilo koji pojam registruje kao Internet domen na ćirilici.\nZvanični vebsajt akcije "Linkuj kao što govoriš je њњњ.срб jer kada se tastatura na engleskom "prebaci" na ćirilično pismo iza "w" se krije ćirilično "nj". Mada, iza čuvena "tri dubl ve" krije se skraćenica "world wide web", a iza "tri nj"?\nOdređeni tehnički problemi, koji su postojali u trenutku pojave .срб domena, u međuvremenu su otklonjeni. Tako je, na primer, na zahtev RNIDS-a, Internet brauzer "Firefox" omogućio ispravan prikaz ćiriličnih domena i zvanično objavio da je taj bag u njihovom programu ispravljen.\nNa internet sajtu nadjimelako.rs, odnosno нађимелако.срб objašnjeni su benefiti posedovanja ujedno i .rs i .срб domena, kao i načini kako iste registrovati.\nKako je u julu 2012. godine navedeno, cena godišnje registracije .срб domena iznosi 500 dinara, dok je cena naziva u okviru poddomena 250 dinara.


Užice - Filmovi koji menjaju perspektivu - Savez distrofičara Srbije\nHome\tAktivnosti članica\tUžice – Filmovi koji menjaju perspektivu\nby savez October 29, 2012\nautor savez October 29, 2012\nUdruženje distrofičara Zlatiborskog okruga i Udruženje invalida cerebralne i dečje paralize Užice u saradnji sa organizacijom KAO„Parnas“ iz Novog Sada u Narodnoj biblioteci Užice organizovali su Karavan filmova Festivala „Uhvati sa mnom ovaj dan“. Ovaj Festival održava se u Novom Sadu već deset godina i obuhvata projekcije igranih i dokumentarnih filmova na temu invalidnosti i filmova čiji su autori (glumci, scenaristi, režiseri) osobe sa invaliditetom.\nUžičanke i užičani ima li su priliku da 25.oktobra pogledaju sedam po oceni žirija najboljih filmova, a u čak dva filma akterke i autorke filmova su naše sugrađanke.\nPo rečima publike filmovi su ostavili pozitivne utiske, iako su mnogi dolazeći na projekcije mislili da je to još jedan niz filmova sa sažaljivim pričama o osobama sa invaliditetom. Priče ovih filmova menjaju mišljena ljudi i utiču da okolina razume da osobe sa invaliditetom mogu da žive kao i svi drugi.\nCilj Festivala jeste informisanje javnosti o aktivnostima, pravima i dostignućima osoba sa invaliditetom, čime se utiče na promene u stavovima ljudi u vezi sa osobama sa invaliditetom i bolje stvaranje uslova za veću vidljivost i uključivanje osoba sa invaliditetom u sve sfere društvenog života.\nFestival je takođe i podrška filmskim rediteljima, scenaristima i glumcima koji su osobe sa invaliditetom da prepoznaju sopstvene potencijale i promovišu svoje radove i dostignuća.


Vrtić "Neven" u Kladovu dobio novu kuhinju – RADIO TELEVIZIJA BOR\nVrtić „Neven“ u Kladovu dobio novu kuhinju\nKLADOVO – Uz finasiranje od strane Ministarstva bez portfelja za demografiju i populacionu politiku i kladovske lokalne samouprave, završena je sanacija, adaptacija i kompletno opremanje kuhinje u Predškolskoj ustanovi „Neven“ u objektu 1 u Kladovu, čime su obezbeđeni bolji higijenski i radni uslovi za bezbedan boravak dece u vrtiću.\nJasmina Vlaisavljević, direktorka Predškolske ustanove „Neven“ rekla je da ova rekonstrukcija znači puno.\n„Stari i zastareli uređaji u ovom objektu su već bili pri kraju svog funkcionisanja. Nova sredstva i kompletna adaptacija kuhinje učinili su da uslovi budu mnogo bolji, kao i bezbednost i sanitarni i higijenski uslovi. Videli ste da nam je kuhinja dobila nove pločice, nove uređaje i sve to će svakako uticati na mnogo bolje i kvalitetnije obroke.“\nDirektorka je dodala i da je vrednost radova i opreme šest miliona dinara, kao i da su novoj kuhinji prethodili radovi na adaptaciji i dogradnji ovog objekta koji su doprineli boljoj funkcionalnosti i udobnosti dece najmlađeg uzrasta i povećanju kapaciteta vrtića.\n„Dobili smo još jednu radnu sobu, povećali smo kapacitet jaslenog dela vrtića, uredili smo terase koje su ranijih godina predstavljale problem zbog prokišnjavanja. Mi smo te terase natkrili, tako da smo dobili lep prostor za izlazak dece jaslenog uzrasta za igru i boravak na svežem vazduhu.“\nZdravlje i bezbednost dece u ovom objektu su na prvom mestu, tako da su u ovom vrtiću preduzete i sve neophodne mere za bezbedan boravak dece i sprečavanje širenja kovida 19.\nTags: adaptacija, Kladovo, kuhinja, uredenje, vrtić neven\nPrevious U osnovnim školama potpuno nova organizacija nastave\nNext Većina srednjoškolaca u Boru za kombinovanu nastavu


Migranti između čekića i nakovnja međusobnih optužbi Belorusije i EU - Izazov\nMigranti između čekića i nakovnja međusobnih optužbi Belorusije i EU\nRadio-televizija Srbije\t 15. novembra 2021. 20:11\nNakon višednevnog smrzavanja u kampovima, oko tri i po hiljade migranata jutros je krenulo ka graničnom prelazu kod poljskog sela Kužnice. Za sada sve protiče bez većih incidenata, ali su poljske vlasti u tu oblast uputile dodatne vojne i policijske snage.\nDetaljno se proverava svaki automobil koji ulazi u Poljsku, a područje nadleću i helikopteri. Raste i pritisak Brisela na predsednika Belorusije. Šefovi diplomatija Unije proširili su sankcije Minsku na nove pojedince, avio-kompanije, putničke agencije i sve koji su uključeni u ilegalne migracije.\nPredsednica Evropske komisije Ursula fon der Lajen kaže da je Brisel obavestio avio-kompanije da uvodi sankcije prevoznicima koji podržavaju trgovinu ljudima. "Turkiš erlajns" saopštio je da više neće pružati usluge Belorusiji, kao i "Čam vings" iz Sirije.\n"Autokratski režim u Belorusiji pokušava da manipuliše ljudima, gurajući ih u zamku lažnim obećanjima, kako bi destabilizovao svoje demokratske susede. To im neće poći za rukom", istakla je Fon der Lajenova.\nBeloruski predsednik smatra da je migrantska kriza potrebna Poljskoj zbog problema sa Evropskom unijom i da se situacija sa migrantima zahuktava, sa ciljem da Rusija bude uvučena u sukob. Spreman je, kaže, da avionima prebaci migrante u Minhen, ako Poljska ne obezbedi humanitarni koridor.\n"Prete nam sankcijama. U redu, videćemo. Činimo sve da više ne postoje migrantski kampovi i da svi koji žele odu u Evropsku uniju. One koji to neće spremni smo da vratimo kući avionima, ali oni to ne žele. Tvrdoglavi su. Niko ne želi da se vrati kući", navodi Aleksandar Lukašenko.\nBerlin: Ovo nije kraj sankcijama, Putin da utiče na Lukašenka\nNa izjave iz Minska, stižu oštre reakcije evropskih zvaničnika. Nemačka tvrdi da nije kraj sankcijama protiv Belorusije, ali ne odbacuje saradnju s Moskvom u rešavnju problema na poljsko-beloruskoj granici.\n"Ako Putin može da pomogne, a svakako može da iskoristi svoj uticaj na Lukašenka, onda to treba i da učini. Ne samo da priča o tome, već da pređe s reči na dela", naglašava nemački šef diplomatije Hajko Mas.\nKremlj saopštava da je spreman da posreduje u rešavanju spora između Minska i Evropske unije. Odbacuje tvrdnje američkih zvaničnika da Belorusija migrantima želi da odvuče pažnju s ruskih vojnih aktivnosti na granici s Ukrajinom.\n"Takve izjave su pogrešne. Nedavno je i predsednik Putin jasno odbacio bilo kakvu umešanost u krizu na granici Belorusije i Poljske", ističe portparol Kremlja Dmitrij Peskov.\nZbog straha od eskalacije migrantske krize, Letonija je rasporedila 3.000 vojnika, za nenajavljenu vojnu vežbu u blizini granice s Belorusijom, a predsednici tri baltičke države – Litvanije, Letonije i Estonije – održali su hitan sastanak u Vilnjusu.


Evropa: Najzanimljivije destinacije koje treba da posetiš ove zime - WANNABE MAGAZINE\nU toku zime, Evropa je posebno fascinantna sa izobiljem svojim prazničnih marketa, ali i prelepo dekorisanim gradovima koji će te oduševiti. U manjim mestima je akcenat na netaknutoj prirodi koja je prelepa kada zaveje sneg, pa će ti putovanje i odmor biti baš posebni.\nMi izdvajamo neke destinacije koje treba da posetiš, ukoliko ne možeš da se odlučiš gde želiš da provedeš praznike sa svojim voljenim ljudima.\nIako mnogi više vole da posete jezero Bled u Sloveniji za vreme proleća i leta, ipak postoji određena doza magije kada se nađeš na ovoj destinaciji usred zime. Ceo grad se pretvori u jednu prelepu zimsku bajku, a deo jezera bude zaleđen pa po istom možeš da kližeš, pored već postojećih staza za sankanje. Takođe, u svojoj ponudi ova destinacija ima pregršt zimskih sportova na planini, a topla čokolada ti je dostupna na svakom koraku. Skoro svi hoteli koji su u blizini jezera imaju i svoj spa, gde možeš da se potpuno relaksiraš i maksimalno uživaš, nakon dana provedenog na hladnoći. Bled se nalazi jako blizu nacionalnog parka Triglav, gde možeš da se uputiš u šetnju prirodom.\nKada želiš da pobegneš od ekstremno hladnog evropskog vremena, a nisi u mogućnosti da ideš na neku ekstremno toplu destinaciju, Malaga u Španiji je onda odličan izbor za tebe. Glavni grad pokrajine Costa del Sol, Malaga ima tipičnu tropsku zimsku temperaturu koja ide najniže do oko 17 stepeni. Plaže ovog grada svake godine privlače oko hiljade turista u toku leta, zato u toku zime ima daleko manje ljudi što čini ovo mesto savršenim ako želiš da imaš malo više mira dostupnog za odmor. Iako je voda hladna da bi se kupala, možeš i dalje da raširiš peškir na plaži i uhvatiš zrake sunca koji će ti i te kako prijati. Takođe, u Malagi možeš da posetiš mnogo muzeja poput Picassovog muzeja pa sve do Centre Pompidou muzeja i Muzeja Mašte. Postoji još nekoliko turističkih atrakcija kao što je rimsko pozorište, ili se možeš penjati da vidiš zamak Gibralfaro koji ti daje spektakularan pogled na obalu Malage. Iako je u pitanju tropska klima, ovaj grad nije ništa manje okićen novogodišnjim dekoracijama nego bilo koji drugi evropski grad gde vlada zimska temperatura.


5. juni/lipanj, 2005.\nMirnim prosvjedom u parku ispred zgrade Ambasade Sjedinjenih Američkih Država u Sarajevu u oko 150 građana izrazilo je nezadovoljstvo zbog ugrožavanja ljudskih i vjerskih prava širom svijeta. Od vlade BH je zatraženo da se angažira na povratku šestorice članova tzv. "alžirske grupe" koji su izručeni SAD i nalaze se u zatvoru u bazi Qunatnamo.\nGora je regionalni faktor povezivanja, a zajednica nezavisnih država u interesu je i Mila Đukanovića i Vojislava Koštunice, samo što to srpski premijer još nije izračunao, ocijenio je koordinator beogradskog Foruma za etničke odnose Dušan Janjić.\n“Referendum odgovara samo Đukanoviću i nema matematike prema kojoj on može izgubiti na građanskom izjašnjavanju, zato bi službeni Beograd, prije referenduma, trebao razgovarati o zajednici nezavisnih država”, kazao je Janjić podgoričkoj "Pobjedi".\nRavnodušnost srpske političke i intelektualne elite na objavljivanje video zapisa egzekucije šestorice mladića kod Srebrenice, od kojih su četvorica bili maloljetni, predstavlja “ispis iz civilizacije”, koji će imati porazne učinke, istaknuo je direktor beogradskog Centra za ljudska prava Vojin Dimitrijević u razgovoru za "Dnevnik" .


Vučić: Želimo da budemo sledeći u EU | N1 Srbija\nVučić: Želimo da budemo sledeći u EU, moramo biti na samitu\n24.04.2018. |19.45 >20.43 |\nPredsednik Srbije Aleksandar Vučić izjavio je danas u Bukureštu da Srbija želi da postane sledeća članica EU.\n"Želimo još snažniju podršku Bukurešta, Atine i Sofije na evropskom putu. Želimo da budemo sledeća zemlja koja će postati članica EU, bez vaše podrške to ne možemo da uradimo", rekao je Vučić na konferenciji za novinare posle sastanka sa premijerima Grčke, Bugarske i Rumunije, Aleksisom Ciprasom, Bojkom Borisovim i Viorikom Dančilom.\nOn je rekao da su danas postigli konkretne rezultate i da će biti formirana zajednička radna grupa u kojoj će učestvovati ministri saobraćaja, transporta i telekomunikacija četiri zemlje.\nVučić je rekao da su danas razgovarali o izgradnji puteva i o drugim načinima finansiranja i delovanja.\nSrbija mora da prisustvuje Samitu EU-Zapadni Balkan\nVučić je izjavio u Bukureštu i da Srbija mora da ima predstavnika na Samitu EU-Zapadni Balkan u Sofiji 17. maja.\nHrvatska nervozno reagovala na jedno saopštenje SRS\nVučić je rekao da je veoma zabrinut zbog tenzija u odnosima Beograda i Zagreba. "O tome sam se trudio da budem objektivan, evo 80 dana nijednu reč nisam rekao o Hrvatskoj da je bila negativna. Nismo mi njihovim ministrima zabranjivali da uđu u Srbiju jer nam se njihove izjave ne dopadaju", rekao je Vučić i dodao da je Srbija uvek spremna za dijalog.\nZa Niš smo uradili više i od Tita\nPredsednik je izjavio i da sutra ide u Niš i da je ova vlast uradila najviše za taj grad.\n"Ni za Titovo vreme, ni u 20 godina toliko pozitivnih stvari se nije dogodilo u Nišu", rekao je Vučić.\nBugarska, Grčka i Rumunija podržavaju Srbiju u EU\nBugarska, Grčka i Rumunija moraju da učine sve u svojoj moći da se Srbija pridruži porodici Evropske unije, rekao je u Bukureštu bugarski premijer Bojko Borisov.\nNa konferenciji za novinare posle sastanka Visokog saveta za saradnju Bugarske, Grčke, Rumunije i Srbije, Borisov čija zemlja je predsedavajuća Unije, ocenio je da ukoliko bilo koja balkanska zemlja ima problem, to direktno utiče na sve.\nCilj je da se razvije infrastruktura u regionu, povezanost, bilateralni odnosi i da se poveća rast privreda na Balkanu, rekao je Borisov.\nNa sastanku u Bukureštu gde je domaćin bila premijerka Vjorika Danćila, pored Vučića i Borisova, učestvovao je i grčki premijer Aleksis Cipras.\nPremijeri Rumunije, Bugarske i Grčke podržali su cilj Srbije da postane članica EU, rečeno je posle sastanka. To je treći sastanak u tom formatu.\n"Želim da izrazim podršku predsedniku Aleksandru Vučiću koji je došao ovde. Želim da ga uverim u našu podršku pristupanju Srbije Uniji", rekla je rumunska premijerka Danćila posle sastanka i izrazila podršku cilju bugarskog premijera Borisova da se Zapadni Balkan pridruži EU, prenela je bugarska agencija BTA.\nOna je rekla da ceni aktivnu ulogu Srbije u radu na pomirenju na Zapadnom Balkanu.\nPredsednik Srbije Aleksandar Vučić zahvalio je na izraženoj podršci pristupanju Srbije EU. Vučić je rekao da će biti formirana zajednička radna grupa ministara saobraćaja i komunikacija za pripremu za Samit 16 + 1 koji će biti održan u julu u Sofiji.\nVučić je ukazao da Srbija ima povećanu robnu razmenu i sa Bugarskom i sa Rumunijom i sa Grčkom kao povećan broj turista tih zemalja u Srbiju ali i iz Srbije u te tri zemlje.\nGrčki premijer Aleksis Cipras je rekao da sastanci ove četiri zemlje mogu da doprinesu miru, stabilnosti i bezbednosti u regionu.\n"Znamo da je Balkan bio mesto gde je bilo mnogo izazova. Region se suočio sa sukobima i tenzijama ali takođe ima veliki potencijal", rekao je Cipras i dodao da je njihov cilj da podrže balkanske zemlje i doprinesu razvoju regiona.\nAleksandar Vučić Sofija Samit o Zapadnom Balkanu EU\nSrbija nema fer tretman kao predhodni kandidati za EU.\nSeselju nije mesto u politici, samo stvara probleme ovoj drzavi.\nOpozicija je zavidna jer nisu bili ni upola uspesni kao Vucic dok su bili na vlasti.


Ostali sportovi - Streljaštvo: Tri medalje za Pančevce na finalu Kupa Srbije\nStreljaštvo: Tri medalje za Pančevce na finalu Kupa Srbije\nNapisano u kategoriji Ostali sportovi, 3 juna, 2013\nNa ovogodisnjem finalu Kupa Srbije malokalibarskim sportskim oružjem, koje je održano proteklog vikenda u Novom Sadu, nastupila su čertiri strelca iz SD „Pančevo 1813“ u obe discipline puškom, trostavu i ležećem stavu, nakon osvojenih bodova iz tri kvalifikaciona kola. Tašana Bogatinovska je osvojila srebrnu medalju u najjačoj konkurenciji seniorki sa 575 krugova i iscrpljujućoj borbi u finalnom raspucavanju u disciplini trostav. Od nje je bila bolja samo svetska rekorderka Andrea Arsović sa 582 kruga. Ovim je Tašana stekla uslov za nastupe sa reprezentacijom i potvrdila međunarodni razred.\nTijana Kolarik je takođe osvojila srebrnu medalju, ali u konkurenciji juniorki sa 588 krugova u ležećem stavu, dok je u trostavu osvojila peto mesto sa ličnim rekordom od 575 krugova. Ona je nastupila i u finalu seniorki u trostavu i bila vrlo blizu bronzane medalje, jer je u odlučujućem momentu imala pogodak slabiji za samo 0,4 kruga, ali je ipak postigla uspeh osvajanjem petog mesta u konkurenciji seniorki. Ovim je i osigurala svoje mesto u juniorskoj reprezentaciji.\nGabriel Dautović je osvojio bronzanu medalju sa 1118 krugova i jakom finalnom raspucavanju u konkurenciji juniora trostav, dok je u ležećem stavu osvojio peto mesto i bio vrlo blizu medalje. On će se boriti za svoje mesto u reprezentaciji na sledeća dva međunarodna takmičenja, „Grnd prix Novog Sada“ i ,,Olimpijske nade“ u Plzenu.\nDejan Pešić je ovoga puta bio odličan trener pomažući svojim strelcima za osvajanje medalja, ali pritom nije uspeo da osvoji svoje, iako je nastupio u oba seniorska finala. On je ostao u Novom Sadu na pripremama za nastup za reprezentaciju na Grand prix Novog Sada i Mediteranskim igrama u Turskoj.


Alkoholna i bezalkoholna pića Archives - MBK | MBK\nSTANDARD, Nižnji Novgorod\nFabrika pića „Standard“ (rus. «СТАНДАРТЪ») je dugi niz godina gradila stabilnu poziciju na ruskom tržištu žestokih alkoholnih napitaka. Glavni pokretač njihovog uspeha leži u samom kvalitetu proizvoda, koji neposredno kreiraju najsavremenije tehnologije i oprema za proizvodnju i flaširanje, kao i laboratorija koja redovno sprovodi stroge kontrole svih tehnoloških procesa. Zaposleni u fabrici su pravi majstori […]\nRuska kompanija „OOO NanoAkva“ posluje u Astrahanju od 2011. godine. Naučne projekte i istraživanja kompanije „OOO NanoAkva“ podržali su Ministarstvo za ekonomski razvoj RF, Uprava Astrahanjske oblasti, Ministarstvo za međunarodne i spoljnoekonomske odnose Astrahanjske oblasti i Ministrarstvo za ekonomski razvoj Astrahanjske oblasti. Zahvaljujući visokim državnim institucijama, kao što su Trgovinska Predstavništva RF i Ambasade RF […]\nbezalkoholni napici, mineralna voda\nKompanija „Akvalajf“ je vodeći ruski proizvođač mineralne vode i bezalkoholnih napitaka. Imajući u vidu izuzetan kvalitet proizvoda i visoku stopu potražnje, iz njihovog proizvodnog programa bismo posebno izdvojili: mineralnu vodu „Černogolovka“ – voda za piće visoke kategorije, mineralnu vodu obogaćenu jodom „Kurtua“ i limunadu „Napici iz Černogolovke“. Slatki gazirani napici su proizvedeni od prirodnih sastojaka […]


PS: Znaju da ih narod neće pa pozivaju na nasilje! - Informer\nPokret socijalista danas je saopštio da nije nimalo iznenađen pretnjama i pozivima na pobune i ratove od strane članova "Saveza za Srbiju", jer znaju, ističu, da predsednika Srbije i SNS Aleksandra Vučića nikada neće moći da pobede legalnim i legitimnim putem.\n"Znaju i Ðilas i Jeremić i Obradović da ih građani Srbije ne žele na svom čelu i da samo još nasiljem mogu da pokušaju da otmu vlast i nastave da pljačkaju i rasprodaju Srbiju, baš kao što su za vreme svog režima sprovodili pljačkaške privatizacije i poklanjali najbolju poljoprivrednu zemlu" kažu u PS.\n"Aleksandar Vučić je na vlast došao većinskom voljom naroda, a ovi koji bi da ga ruše, da Srbe posvađaju i zarate, na vlast su uvek tako i dolazili, putem nasilja i voljom stranaca. Dolaskom Vučića na vlast, Srbija konačno pripada srpskom narodu, a ne tajkunima, a to ne mogu da oproste" poručuju iz PS.\nPokret Socijalista saopštenje opozicija reagovanje\n(VIDEO UŽIVO) Pogledajte snimak sa mesta nesreće - POTRAGA ZA PILOTIMA JOŠ TRAJE


Albin Kurti – SNEWS\nHome Posts tagged Albin Kurti\nPredsjednica Bošnjačkog nacionalnog vijeća (BNV), Jamina Curić ocjenila je da je učešće delegacije BNV-a na Diplomatskom foruu u Antaliji doprinos sveukupnom dijalogu u pravcu prevazilaženja prepreka koje zaustavljaju razvoj regiona Zapadnog Balkana, te doprinos stabilnosti i miru u svijetu.\nDelegacija Bošnjačkog nacionalnog vijeća (BNV) je drugog dana Diplomatskom forumu u Antaliji imala vi[e odvojenih susrete sa više visokih zvaničnika iz zemalja regiona. Član Predsjedništva Bosne i Hercegovine Šefik Džaferović objavio je na svom fb profilu da se sastao sa predsjednicom Bošnjačkog nacionalnog vijeća u Republici Srbiji Jasminom Curić. “Razgovarano je o\nUgljanin čestitao Kurtiju Dan nezavisnosti Republike Kosovo\nPredsjednik Stranke demokratske akcije (SDA) Sandžaka Sulejman Ugljanin je povodom 17. februara – Dan nezavisnosti Republike Kosovo, predsjedniku Vlade Kosova Albinu Kurtiju uputio čestitku. “U vremenu velikih izazova za državu Kosovo sigurni smo u vašu odlučnost i snagu da nastavite put prosperiteta i demokratije za sve svoje građane. Želim da čestitam vama i narodu\nKosovski premijer i lider Pokreta Vetevendosje (Samoopredjejenje), Albin Kurti je iznio stav da je “Srbija mala hobotnica sa svojim pipcima po regionu i da postoji mogućnost i potreba za balkansku alijansu između Bošnjaka, Albanca, pa i Crnogoraca, Makedonaca i Hrvata”. Gostujući na sarajevskoj tv1 Kurti je rekao da Srbija želi da se nameće kao glavni […]\nSDA Sandžaka pozdravlja poruke Albina Kurtija\nSDA Sandžaka pozdravlja poruke koje je nakon jučerašnje runde dijaloga Kosova i Srbije u Briselu uputio premijer Kosova Albin Kurti. “Smatramo da je poruka, koju je poslao premijer Kurti, koncept za trajan i stabilan mir, sigurnost i saradnju na Balkanu”, saopšteno je iz te stranke. Iz SDA Sandžaka očekuju od rukovodstva Srbije da u […]


Vaščikovski: Orban neće dozvoliti da Poljska ostane bez prava glasa u EU | Novinska agencija Beta\nPremijerka Poljske: Pritisak opozicije i EU neće zaustaviti reformu sudova\nSVET | 30.07.2017 10:55 > 30.07 11:02\nŠef poljske diplomatije Vitold Vaščikovski izjavio je da će nakon pokretanja postupka za kršenje evropskog zakonodavstva u novom poljskom zakonu koji reguliše rad opštih sudova biti puno loših emocija i negativne atmosfere izmedju Varšave i Brisela, ali da madjarski premijer Viktor Orban neće dozvoliti da Poljska ostane bez prava glasa u Uniji, kao i da će Brisel popustiti.\n"Evropska komisija, Evropski parlament ili druga institucija postavljaće to pitanje sudova pred evropski sud. Ali taj postupak traje dugo, nekoliko godina", kazao je Vaščikovski portalu wPolitice.pl.\nŠef poljske diplomatije upozorio je da u narednim mesecima može da se očekuje puno negativnih emocija i atmosfere u odnosima Brisela i Varšave.\n"Medjutim, rasprave neće biti, ni glasanja u Evropskom savetu zato što je madjarski lider najavio da neće dopustiti takvo glasanje. Verujem da će se evropski lideri u nekom trenutku urazumiti i odustati", kazao je Vaščikovski.\nPoljsko Ministarstvo spoljnih poslova odbacilo je u saopštenju na svom sajtu obe glavne zamerke Evropske komisije na Zakon o opštim sudovima na koji kao na jedini od tri zakona julske kontroverzne pravosudne reforme nije stavio veto predsednik Poljske Andžej tako da je objavljen i stupa na snagu.\nEK upozorila je juče kada je pokretala postupak da glavni tužilac, istovremeno ministar pravde dobija suviše veliku moć nad sudijama, pošto on odlučuje koji sudija može da ostane i kada stekne opšte uslove za penziju i jer postavlja predsednike i njihove zamenike u svim sudovima u Poljskoj.\n"Zakon o radu opštih sudova uskladjuje odlazak u penziju za sudije sa opštom granicom za odlazak u penziju koja važi u Poljskoj otkako je vlada stranke Pravo i Pravda likvidirala reformu '67'", navodi se u saopštenju poljskog MSP-a.\n"Predsednici sudova u poljskom pravosudju igraju administrativnu ulogu a njihovi potezi ne utiču na pravnu situaciju strana u sporu. Obavezuju takodje sve procesne garancije i pravo na prigovor", saopštilo je poljsko ministarstvo povodom zamerke da ministar dobija moć da smenjuje predsednika sudova, koji dalje mogu da utiču na sudije.\nU saopštenju poljska diplomatija, isto kao što je učinio juče i šef kabineta predsednika Poljske Kšištof Ščerski, upozorava da organizacija i ustrojstvo pravosudja spadaju u domen nacionalnih politika i u potpunoj su nadležnosti poljske vlade i parlamenta tako da EK nije za to nadležna.\nEU, Savet Evrope ali i SAD, a na kraju delimično i poljski predsednik koji je stavio veto na Zakon o Vrhovnom sudu i Nacionalnom sudijskom savetu, zabrinuti su da poljska reforma pravosudja ugrožava nezavisnost sudova i prepušta ih pritisku vlasti, pre svega zato što daje nevidjena prava ministru pravde da on bira sudije, raspušta Vrhovni sud i formira ga ponovo od sudija koje bi odabrao ministar pravde, bez predloga i mišljenja sudijske samouprave.\nPoljska je od EK dobila mesec dana da uskladi svoju reformu pravosudja sa evropskim zakonima i temeljnim vrednostima a potpredsednik EK Frans Timermans zapretio je da će EK odmah aktivirati član 7 osnovnog evropskog sporazuma i ostaviti Poljsku bez prava glasa u EU ako samo pokuša da raspusti Vrhovni sud.\nPredsednik Andžej Duda dao je sebi rok dva meseca da on u širim konsultacijama pripremi dva zakona reforme koju je odbio da potpiše i predloži ih na usvajanje parlamentu a lider vladajućih konzervativaca Jaroslav Kačinjski rekao je da je veto bila greška, da će stranka ipak sačekati predsedničke predloge ali da reforma mora da bude radikalna, onako kako je zamislila vladajuća stranka.


Panel za pružanje saveta | matične ćelije za drugo dete\nOvde ste: Početna strana » Panel za pružanje saveta o čuvanju matičnih ćelija » Ako sam sačuvao matične ćelije svog prvog deteta, da li bih to trebalo da uradim i za drugo dete?\nPreporuka je da se čuva za svako dete ponaosob kako bi osigurali da se uzorak podudara 100% sa detetom od koga su prikupljene. Takođe postoji šansa od 25% da se uzorak od deteta od koga su uzete ćelije podudara sa braćom i sestrama.\nŠta su matične ćelije pupčanika?\nŠta se dešava ako ne sačuvam matične ćelije iz pupčane vrpce?


Kako napredna tehnologija za editovanje gena može eliminisati virus HIV-a - startit\nKako napredna tehnologija za editovanje gena može eliminisati virus HIV-a\nJedan od najopasnijih virusa, mogao bi konačno da dobije adekvatan lek zahvaljujući tehnologiji za editovanje gena — CRISPR.\nNevenka Rangelov\t- 14. Jul, 2017.\nVirus HIV-a je zahvaljujući edukaciji i određenim lekovima poput PrEP-a stavljen pod kontrolu, barem kada je u pitanju njegovo širenje, a anti-retrovirusni tretmani održavaju imune sisteme osoba zaraženih HIV-om u prihvatljivom stanju. Ali ipak, za njega ne postoji lek.\nDeo problema je sposobnost HIV-a da uđe u DNK ćelija, uključujući i ćelije imune odbrane koje bi trebalo da se bore protiv virusa. Ali u ovom problemu leži i potencijalno rešenje, barem od kada se pojavio CRISPR, perspektivna tehnologija za editovanje genetskog materijala.\nTim biologa je nedavno objavio studiju u kojoj objašnjavaju kako su sakrili anti-HIV Crispr sistem unutar drugog tipa virusa koji je sposoban da se provuče mimo imunog sistema “domaćina”. Ovaj virus se dalje replicirao u organizmu i sa sobom povukao virus HIV-a iz zaraženih ćelija. Eksperiment je izveden na miševima i pacovima, ali je značajno što je kroz ovu studiju potvrđen sam koncept, što bi značilo da bi slični sistemi mogli da se razviju i za lečenje ove bolesti kod ljudi.\nPotencijalni problem sa primenom Crispera u lečenju HIV-a jeste mogućnost da se prilikom izvlačenja ovog virusa iz ćelije ošteti i okolni DNK materijal. Takođe, vrlo je izazovno kreirati Crispr sistem koji bi došao do svih zaraženih ćelija, a da ga organizam ne odbaci kao strano telo.\nOva studija je svakako korak u dobrom smeru, jer prilikom primene ove tehnologije kod miševa i pacova nije oštećen genetski materijal mimo virusa, ali je potrebno uraditi još eksperimenata kako bismo bili sigurni da je metoda bezbedna i za primenu kod ljudi.\nSličan pomak u tretiranju ćelija zaraženih HIV-om, desio se i prošle godine, takođe korišćenjem Crispra, kada je tim naučnika zahvaljujući ovoj metodi uspeo da zaustavi širenje ovog virusa kroz organizam.\npetak, 14. Jul, 2017.\nOsnove Wi-Fi mreže nastale kada je Holivudska glumica i pronalazačica, Hedi Lamar htela da pomogne borbu protiv Hitlera